ΣΚΕΦΤΟΜΑΣΤΕ ΕΛΛΗΝΙΚΑ: Σκοπιανός ιστορικός: «Είμαστε Σλάβοι μετανάστες στο Βυζάντιο και όχι Μακεδόνες»\nΟ ιστορικός Ντράγκαν Ζαΐκοφσκι, ο οποίος εργάζεται στο Ινστιτούτο Εθνικής Ιστορίας των Σκοπίων, είναι μια σπάνια περίπτωση διότι ομολογεί την ιστορική αλήθεια.Παραδέχεται ότι πριν το 1870 δεν υπήρχε βουλγαρική εθνική συνείδηση. Λέει ότι «Βούλγαροι» στη Μακεδονία αποκαλούνταν....\nοι αγράμματοι ορθόδοξοι χριστιανοί χωρικοί. Οι μορφωμένοι ορθόδοξοι χριστιανοί και ιδιαίτερα οι αστοί ήταν οι Έλληνες, οι οποίοι και μίλαγαν ελληνικά, σε αντίθεση με τους αγροίκους που μίλαγαν μια σλαβική λαλιά. Η βουλγαρική εθνική συνείδηση είναι δημιούργημα των Ρώσων και επιβλήθηκε μετά το 1870, με τη σχισματική Εκκλησία της Βουλγαρικής Εξαρχίας, ώστε να εμποδιστεί η ελληνική εξάπλωση μέχρι τον Δούναβη και παράλληλα να αποκτήσει η Ρωσία έξοδο στο Αιγαίο μέσω μιας βουλγαρικής Θράκης και Μακεδονίας. Τα ρωσικά μπερδέματα στα Βαλκάνια πληρώνουμε σήμερα όλοι οι λαοί της χερσονήσου μας. Εάν δεν τα είχαν μπερδέψει οι Ρώσοι από τα μέσα του 19ου αιώνα, σήμερα το πιθανότερο είναι τα Βαλκάνια να ήταν μια ομοσπονδία, ή ενιαίο κράτος -όπως τα είχε ονειρευτεί ο Ρήγας Φεραίος- με κυρίαρχο τον ελληνικό πολιτισμό και θα άνηκαν εξαρχής στον δυτικό κόσμο, λόγω δε της γεωπολιτικής τους θέσης και του πλούσιου ορυκτού τους πλούτου θα ήταν η πιο αναπτυγμένη περιοχή της Ευρώπης. Τα ανακάτεψαν όμως οι Ρώσοι και σήμερα τα Βαλκάνια -εξαιρουμένης της Ελλάδας- είναι η λιγότερο αναπτυγμένη περιοχή της Ευρώπης. Ακόμα και τα δεινά που υπέστησαν οι βαλκανικοί λαοί την περίοδο των κομμουνιστικών τυραννίδων εξαιτίας των σοβιετικών -των Ρώσων δηλαδή με άλλο όνομα- τα υπέστησαν. Ο ιστορικός Ντράγκαν Ζαΐκοφσκι λοιπόν λέει ευθέως ότι το VMRO, της εξέγερσης του Ίλιντεν του 1903, ήταν μια βουλγαρική οργάνωση και άρα ουδεμία σχέση είχε με κάποια «μακεδονική» επανάσταση. Βρήκε το σθένος και υποστήριξε, σε φόρουμ που έγινε την περασμένη εβδομάδα, ότι οι σημαντικότεροι «επαναστάτες» της Μακεδονίας του Βαρδάρη αισθάνονταν Βούλγαροι (σ.σ. είναι αυτοί τους οποίους εμείς αποκαλούμε «κομιτατζήδες»). Τόνισε επίσης ότι «οι δικοί μας, μέχρι τη διαφυγή του Νίκολα Γκρούεφσκι, προσπαθούσαν να μας πείσουν ότι ως έθνος είμαστε αρχαίοι, ότι δεν είμαστε Σλάβοι μετανάστες στο Βυζάντιο, αλλά προερχόμασταν από την Αυτοκρατορία της Αλεξάνδρειας -που ήταν δήθεν μακεδονικό κράτος και όχι ελληνικό, αλλά η ιστορία μας λέει άλλα…». «Ο «Βούλγαρος» κατά τον 19ο αιώνα είχε την έννοια του «φτωχού» του απλού ανθρώπου που ήταν χριστιανός. Η λέξη «Γκρέκ» (Έλληνας) σήμαινε τον πλούσιο τον μορφωμένο χριστιανό. Επίσης αποκαλούνταν και ως «αρναούτης» (σ.σ. Βλάχος) που ήταν ο φτωχός αγρότης που ανήκε σε νομάδες», εξήγησε ορθά ο ιστορικός. Υπενθυμίζουμε ότι στην Ελλάδα ακόμα και σήμερα αποκαλούμε «Βλάχους» τους άξεστους, ή τους χωριάτες, δίχως να σημαίνει ότι οι Έλληνες βλαχικής καταγωγής είναι τέτοιοι. Όπως λοιπόν σήμερα λέμε κάποιον «Βλάχο», δίχως να τον διαχωρίζουμε από τους Έλληνες, έτσι και τότε αποκαλούσαν τους άξεστους «Βούλγαρους» δίχως επίσης να τους διαχωρίζουν από το ελληνικό έθνος. Μετά ήρθαν οι Ρώσοι και είπαν πως όσοι μιλάνε σλαβικά στη Θράκη και στη Μακεδονία δεν είναι Έλληνες αλλά άλλο έθνος, δηλαδή Βούλγαροι. Να επισημανθεί εδώ ότι ήταν ελληνική γραμμή, τουλάχιστον μέχρι τον Ψυχρό Πόλεμο, ότι οι σλαβόφωνοι της Μακεδονίας ήταν Έλληνες εξισλαβισμένοι. Ο ιστορικός Ντράγκαν Ζαΐκοφσκι είπε ακόμα ότι στη Μακεδονία, επί τουρκοκρατίας, «ο «Βούλγαρος» χωρικός χαρακτήριζε εκείνους που έμεναν σε πόλεις με τη λέξη «Έλληνες» [„Грк“, ] και την κοσμική ενδυμασία που φορούσαν «ελληνική φορεσιά» [„грчка носија“]. Συνήθως οι κάτοικοι των πόλεων αποκαλούσαν τον εαυτό τους «Έλλην» [„Елин“], ενώ οι Σλάβοι της Μακεδονίας αποκαλούνταν συνήθως «Βούλγαροι»/’бугарски’, δηλαδή κάτοικοι των χωριών-αγρότες, αμόρφωτοι. Το όνομα «Βούλγαρος» δεν είχε εθνική απήχηση, αλλά είχε την έννοια του χριστιανού πριν από το 1870, πριν τη βουλγαρική Εξαρχία. Το περιεχόμενο της λέξης «Βούλγαρος» περιελάμβανε την κοινωνική υπόσταση του ατόμου, δηλαδή τον χωριάτη Χριστιανό Ορθόδοξο σε αντίθεση με τους μουσουλμάνους Οθωμανούς. Όταν, μάλιστα, έλεγαν «είμαστε Βούλγαροι» σκέφτονταν όχι εθνικά αλλά ότι ήταν χριστιανοί ορθόδοξοι. Ο Ρώσος αυτοκράτορας για αυτούς ήταν «Βούλγαρος τσάρος», όχι από άποψη εθνικότητας αλλά ως Ορθόδοξος Χριστιανός» αναφέρει μεταξύ άλλων σκοπιανό δημοσίευμα στην express.mk που αναμεταδίδει το Βαλκανικό Περισκόπιο. ΠΗΓΗ: apocalypsejohn.com


Στις ίδιες τιμές τα εισιτήρια του Κύπρος - Ανδόρα · Kifines · OMONOIA Fans Portal\n3 Nov 2014, 12:28 p.m. kifinescom\nΜετά την εντυπωσιακή παρουσία του κόσμου στον αγώνα της Εθνικής μας ομάδας των Ανδρών με το Ισραήλ, η Κυπριακή Ομοσπονδία Ποδοσφαίρου αποφάσισε να διατηρήσει τις ίδιες τιμές εισιτηρίων και στον αγώνα με την Ανδόρα, δίνοντας και επιπλέον κίνητρα στον κόσμο που θα έρθει στο γήπεδο.\nΟ αγώνας Κύπρου – Ανδόρας θα γίνει την Κυριακή 16 Νοεμβρίου στις 19:00 στο ΓΣΠ. Όπως και στον αγώνα με το Ισραήλ, αποφασίστηκε να εκδοθούν οικογενειακά εισιτήρια αξίας 15 ευρώ, με τα οποία θα μπορούν να εισέρχονται στο Στάδιο μέχρι τέσσερα άτομα (άνδρας, γυναίκα και δύο παιδιά μέχρι 12 ετών).\nΤα οικογενειακά εισιτήρια θα εκδοθούν για την Ανατολική κερκίδα και αν εξαντληθούν , υπάρχει πρόνοια για έκδοση τους και σε άλλη κερκίδα του Σταδίου ΓΣΠ.\nΚατά την είσοδο τους στο γήπεδο, οι κάτοχοι οικογενειακών εισιτήριων θα παίρνουν ως δώρο μια φανέλα το άτομο με το σήμα της Εθνικής, στην οποία θα αναγράφεται η φράση «ΕΙΜΑΙ ΕΘΝΙΚΗ» (αντιστοιχούν μέχρι και τέσσερις φανέλες ανά οικογενειακό εισιτήριο). Η γενική είσοδος έχει καθοριστεί στα 10 ευρώ και είσοδος για παιδιά μέχρι 12 ετών στο 1 ευρώ.\nΟ στόχος της Ομοσπονδίας είναι για άλλο ένα παιχνίδι, να υπάρχει μαζική παρουσία στο γήπεδο οικογενειών, κάτι που έγινε και στον αγώνα με το Ισραήλ.\nΗ προπώληση των εισιτηρίων θα αρχίσει την ερχόμενη Δευτέρα 10 Νοεμβρίου. Λεπτομέρειες για την προπώληση θα ανακοινωθούν τις επόμενες ημέρες.


°Ξενοδοχείο AMERICAS BEST VALUE INN MONTEZUMA MONTEZUMA, GA 2* (Ηνωμένες Πολιτείες της Αμερικής)\nΞενοδοχεία Montezuma ›\n31063 εμφάνιση χάρτη\nΕπισκόπηση Το προσιτό οικονομικά Americas Best Value Inn Montezuma προσφέρει δωμάτια σε ιστορική περιοχή στην πόλη Montezuma. Το κτήριο ανακαινίστηκε το 2010. Το ξενοδοχείο βρίσκεται στην επιχειρηματική περιοχή της πόλης Montezuma, κοντά σε National Prisoner of War Museum. Οι επισκέπτες θα φθάσουν Warner Robins σε 40 λεπτά οδικώς. Παρέχεται γρήγορη πρόσβαση στο αεροδρόμιο Lewis B Wilson που είναι σε απόσταση μόλις 60χλμ.\nΔωμάτια Τα δωμάτια για μη καπνιστές του ξενοδοχείου διαθέτουν τηλέφωνο διεθνών κλήσεων, ξεχωριστή τουαλέτα, ανεξάρτητη ρύθμιση κλιματισμού, καλωδιακή τηλεόραση και φούρνο μικροκυμάτων, καθώς και παροχές για καφέ και τσάι και ψυγείο. Τα δωμάτια διαθέτουν μπάνια εξοπλισμένα με ντους, μπανιέρα και στεγνωτήρα μαλλιών.Φαγητό Το μενού περιλαμβάνει ζεστό ευρωπαϊκό πρωινό, το οποίο σερβίρεται στην τραπεζαρία. Το μπαρ στη βεράντα σερβίρει τσάι.Υπηρεσίες Το φιλικό προσωπικό προσφέρει υπηρεσία σιδερώματος, 24ωρη ρεσεψιόν και υπηρεσία αφύπνισης.Χαλάρωση Οι δραστηριότητες αναψυχής στο Americas Best Value Inn Montezuma περιλαμβάνουν ψησταριά μπάρμπεκιου και εξωτερική πισίνα.Internet\nΤοποθεσία Americas Best Value Inn Montezuma\nΚριτικές για Americas Best Value Inn Montezuma\nΤα σχόλια πελατών υποβάλλονται από τους πελάτες μας μετά από την διαμονή τους στο Americas Best Value Inn Montezuma\nΚοντινές πόλειςξενοδοχεία Μαίηκον - 70 χλμξενοδοχεία Warner Robins - 50 χλμξενοδοχεία Cordele - 44 χλμξενοδοχεία Hawkinsville - 52 χλμξενοδοχεία Perry - 33 χλμξενοδοχεία Byron - 46 χλμξενοδοχεία Thomaston - 71 χλμξενοδοχεία Americus - 32 χλμξενοδοχεία Fort Valley - 31 χλμξενοδοχεία Dawson - 71 χλμΔημοφιλείς προορισμοίHotels TripoliHotels TinosHotel ChaniaHeraklion HotelOxford Hotel LondonHotel Plaka AthensSerres HotelHotel in ParosHotel Protaras CyprusHotel Apartments LarnacaΞενοδοχεία παγκοσμίωςHotel Atos PragueGeblergasse Hotel ViennaNapoleon Hotel MilanSandton Hotel BrusselsKriopigi Beach Hotel ChalkidikiNikoleta Luxury Villa Thasos IslandPorto Tango Hotel Tinos IslandIridaArgiris Studios Hotel Santorini IslandIliada Hotel Santorini IslandRoula Villa Santorini IslandMargaritas House Hotel Paros IslandNaias Aparthotel ChalkidikiMarillia Village Santorini IslandEn Plo Boutique Suites Oia Axel Hotel CopenhagenNarges Hotel Paros IslandΗλιοπέρατο Ξενοδοχείο Santorini IslandMykonos Bay Hotel Mykonos IslandOnar Villas Oia Δημοφιλείς ΔιακοπέςΜπανσκο ΕκδρομηΚινα ΤαξιδιΤαξιδι Ιαπωνια\nEN - Hotel Americas Best Value Inn Montezuma - Montezuma\nJA - MontezumaのAmericas Best Value Inn Montezumaホテル


Άρτσι Καράς: Ο άνθρωπος που τίναξε τη μπάνκα στον αέρα είναι πλέον φτωχός – Skai Patras\n20:26 Νοέμβριος 20, 2019 | (ΦΩΤΟ)-ΠΑΤΡΑ: Δυσαρέσκεια Πελετίδη από Καραμανλή για την υπογειοποίηση της γραμμής του τρένου – Η συνάντηση των δύο στο υπουργείο Υποδομών\nadmin 09:51 Μάρτιος 10, 2018\nΞεκίνησε να παίζει με 50 δολάρια και συνέχισε αήττητος για τρία χρόνια κερδίζοντας 40.000.000- Τα έχασε όλα και μετά από μια σειρά αδικημάτων το όνομά του φιγουράρει στην «μαύρη βίβλο» των καζίνο της Νεβάδα στα οποία δεν μπορεί να μπει ποτέ ξανά\nΚάπου, σε μια γειτονιά του Λας Βέγκας, σε ένα σπίτι που δεν το λες και έπαυλη, ο Άρτσι Καράς-κατά κόσμον Ανάργυρος Καραμπουρνιώτης-ξυπνάει καθημερινά ξέροντας ότι δεν μπορεί πλέον να κάνει, αυτό που έχτισε τον μύθο του.\nΝα παίξει πόκερ, ζάρια ή Μπλακ Τζακ σε ένα από τα καζίνο της αμαρτωλής πόλης του αέναου τζόγου, εκεί όπου μικρομεσαίοι υπάλληλοι, ανώτερα στελέχη επιχειρήσεων και εκατομμυριούχοι ποντάρουν ανάλογα με τις δυνατότητές τους.\nΟ Καράς εδώ και τρία χρόνια είναι καταχωρημένος στην «μαύρη βίβλο» των καζίνο στη Νεβάδα μετά από μια σειρά παρανομιών και απάτης, κάτι που του στέρησε για πάντα την δυνατότητα, να τινάξει για άλλη μια φορά την μπάνκα ενός καζίνο στον αέρα.\nΤο έκανε ουκ ολίγες φορές στην κυριολεκτικά μυθιστορηματική ζωή του και είναι ο άνθρωπος που ξεκίνησε ένα βράδυ να παίζει με 50 δολάρια στην τσέπη και ένα δάνειο, για να καταλήξει μέσα σε τρία χρόνια με κέρδη 40.000.000 δολάρια.\nΑυτό ήταν κάτι που δεν είχε ξαναγίνει ποτέ στην ιστορία του τζόγου, από έναν πάιχτη, που άφησε μεταξύ πολλών άλλων ταπί και ψύχραιμους, δύο παγκόσμιους πρωταθλητές του πόκερ την ίδια μέρα!\nΣήμερα στα 68 του χρόνια, παραμένει ένας μύθος που η λάμψη του μπορεί να έχει ξεθωριάσει λίγο, όπως λένε όμως όλοι όσοι τον γνώρισαν, το περάσμά του από το Λας Βέγκας δεν θα ξεχαστεί ποτέ.\nΣτην δεκαετία του ’50 τα Αντυπάτα της Κεφαλονιάς ήταν μικρό φτωχό χωριό, όπου το ψωμί έβγαινε δύσκολα και σε μια οικογένεια, ακόμη και τα μικρά παιδιά αναγκάζονταν να δουλέψουν.\nΟ Ανάργυρος Καραμπουρνιώτης το έκανε από την ηλικία των δώδεκα ετών, όταν ο πατέρας του που ήταν χτίστης, τον έπαιρνε μαζί του στην οικοδομή.\nΟ μικρός την μισούσε αυτή την δουλειά. Το τσιμέντο του είχε κάψει τα χέρια,αυτά που έπαιζε μπίλιες με τους φίλους του για να κερδίσει δυόμιση δραχμές, με τις οποίες μπορούσε να αγοράσει μια φρατζόλα ψωμί.\nΆντεξε τρία χρόνια, μέχρι την ημέρα που τσακώθηκε άγρια με τον πατέρα του, ο οποίος του πέταξε ένα μυστρί που πέρασε ξυστά από το κεφάλι του.\nΓύρισε σπίτι, μάζεψε τα ρούχα του και έφυγε αναζητώντας την τύχη του μακριά από το σπίτι του και την Κεφαλονιά, επιλέγοντας να μπαρκάρει στα καράβια.\nΛόγω της ηλικίας του δούλευε ως σερβιτόρος κυρίως, για εξήντα δολάρια το μήνα και περίμενε το κατάλληλο λιμάνι για να κατέβει και να ξεκινήσει μια νέα ζωή.\nΤο 1967 το τελευταίο καράβι στο οποίο δούλευε «δένει» στο λιμάνι του Πόρτλαντ και ο νεαρός Ανάργυρος κατεβαίνει αναζητώντας δουλειά, περιφερόμενος αρχικά από πόλη σε πόλη, μέχρι να φτάσει στο Λος Άντζελες.\nΠιάνει δουλειά-την τελευταία κανονική θα έλεγε κανείς-σε ένα εστιατόριο ως σερβιτόρος και τον ελεύθερο χρόνο του, τον σκορπάει σε ένα μαγαζί με μπιλιάρδα και μπόουλινγκ, ακριβώς απέναντι από το μαγαζί όπου τον είχαν προσλάβει.\nΈχει τέτοια αντίληψη και ικανότητα που σε λίγους μήνες έχει γίνει εξπέρ στο μπιλιάρδο και τότε αρχίζει να παίζει στοιχήματα, κερδίζοντας σχεδόν αμέσως.\nΈτσι, ο Ανάργυρος που στο μεταξύ είχε γίνει Άρτσι, δεν είχε κανένα πρόβλημα να τον νικά συνέχεια, αποκομίζοντας σταδιακά μεγάλα χρηματικά ποσά.\nΜόνο που πολύ σύντομα έγινε γνωστός με αποτέλεσμα οι παρτίδες με αντιπάλους να ελαχιστοποιηθούν, αφού κανένας δεν ήθελε να τα βάλει μαζί του.\nΤότε μπήκε στην ζωή του το πόκερ, που παιζόταν σε ένα δωμάτιο στο πίσω μέρος του μαγαζιού, στο οποίο μπήκε χωρίς να έχει ιδιαίτερες γνώσεις.\nΕίχε όμως κάτι άλλο, μια τρομερή αίσθηση για το φύλο που του ερχόταν και τόλμη στο να ρισκάρει, χωρίς να υπολογίζει το τίμημα, δύο συστατικά που τα επόμενα χρόνια άρχισαννα χτίζουν το μύθο του.\nΤο 1970, ο Καράς ήταν μόλις είκοσι χρονών και έπαιρνε μέρος σε παρτίδες που το άνοιγμα ήταν 5.000 δολάρια για κάθε παίχτη, έχοντάς απέναντί του πολύ πιο έμπειρους αντιπάλους.\nΜέσα σε μια δεκαετία κέρδισε και έχασε εκατομμύρια δολάρια παίζοντας στην ευρύτερη περιοχή του Λος Άντζελες και όπως έλεγε ένας φίλος του μπορεί να κέρδιζε 1.000.000 δολάρια μια μέρα,το οποίο χανόταν την επόμενη και φτου κι απ’ την αρχή.\nΤο γεγονός ότι δεν φοβόταν να παίζει παρτίδες με τους καλύτερους παίχτες και με όσο πιο υψηλά πονταρίσματα, έχει την εξήγησή του, δια στόματος Άρτσι: «Δεν έδωσα ποτέ ιδιαίτερη σημασία στο χρήμα. Τα πράγματα που θέλω,υγεία, ελευθερία,αγάη και ευτυχία, το χρήμα δεν μπορεί να τα αγοράσει. Δεν νοιώθω φόβο και παίζω σαν να μην έχω φόβο ότι θα χάσω τα λεφτά που ποντάρω».\nΤον Δεκέμβριο του 1992 ο Καράς χάνει 2.000.000 δολάρια σε μια παρτίδα πόκερ υψηλού ρίσκου και μένει κυριολεκτικά με 50 δολάρια στην τσέπη του όταν φτάνει στο Λας Βέγκας, την Μέκκα του τζόγου με το αυτοκίνητό του.\nΘα σταματήσει στην είσοδο του καζίνο Binion’s Horseshoe στο οποίο ξεκίναγε ένα τουρνουά με μεγάλα παιχνίδια και πλούσια κέρδη, μόνο που υπήρχε ένα πρόβλημα.\nΓια να πάρει μέρος θα έπρεπε να έχει 10.000 δολάρια, κάτι για το οποίο φρόντισε ένας παίχτης του πόκερ που τον ήξερε καλά από το Λος Άντζελες και τον είδε στο καζίνο.\nΓια τα επόμενα τρία χρόνια ο Archie «The Greek» Karas όπως έγινε γνωστός, σάρωσε τα πάντα στο πέρασμά του από το Λας Βέγκας παίζοντας μπιλιάρδο, ζάρια και φυσικά πόκερ.\nΔεν αποκάλυψε ποτέ την ταυτότητα του εκατομμυριούχου με τον οποίο έπαξε για ημέρες μπιλιάρδο με εννιά μπάλες και στοιχήματα που ξεκίνησαν από τις 5.000 δολάρια το παιχνίδι και έφτασαν τις 40.000!\nΤα κέρδη του από την αναμέτρηση με τον «Mr. X» όπως τον αποκαλεί έφτασαν το 1.200.000 δολάρια ενώ αμέσως μετά συμφώνησαν να παίξουν πόκερ.\nΜέσα σε ένα μήνα ο Καράς είχε κερδίσει από τον Mr X 4.000.000 δολάρια, ενώ περιμένοντάς τον δεν άντεχε να μην παίζει καθόλου και έτσι έριχνε τα ζάρια για δυο έως τρεις ώρες κάθε μέρα, κάτι που τον έκανε πλουσιώτερο κατά 1.800.000 δολάρια.\nΑυτό που έμεινε στη ιστορία του τζόγου ως «The Run» μόλις είχε αρχίσει.\nΠάρα πολλοί φανατικοί του τζόγου θυμούνται την ημέρα που ο Καράς κάθισε σε ένα τραπέζι του πόκερ με μάρκες αξίας 5.000.000 δολαρίων, περιμένοντας κάποιον αντίπαλο, που δεν άργησε να φανεί.\nΉταν ο Στου Ούνγκαρ, δύο φορές παγκόσμιος πρωταθλητής αυτός που κάθισε απέναντι στον έλληνα και όταν σηκώθηκε ήταν φτωχότερος κατά 500.000 δολάρια.\nΤην επόμενη ημέρα έγινε τοαδιανόητο.\nΑαρχικά προστέθηκε στην λίστα του Άρτσι ο κατά πολλούς καλύτερος παίχτης του πόκερ τότε στον κόσμο, ο θρυλικός Τσιπ Ριζ, που μετά από οχτώ ώρες έφυγε έχοντας κάνει κατά 500.000 δολάρια πλουσιότερο τον Ανάργυρο από τα Αντυπάτα της Κεφαλονιάς.\nΟ Χάνγκαρ επέστρεψε ξανά, θέλοντας να πάρει τη ρεβάνς και έχασε άλλες 700.000 από τον «δαιμονισμένο» Καρά, ενώ το νέο έκανε τον γύρο του Λας Βέγκας και όχι μόνο,σε λίγες ώρες.\nΉταν η πρώτη φορά που κάποιος κέρδιζε σε μια μέρα δύο παγκόσμιους πρωταθλητές του πόκερ, παίρνοντας τους 1.200.000 δολάρια ενώ λίγους μήνες πριν από τον θάνατό του ο Ριζ είπε σε μια συνέντευξή του: «Τα πιο πολλά χρήματα που έχασα ποτέ ήταν 2.022.000 δολάρια μέσα σε μια νύχτα. Μου τα πήρε ο Άρτσι Καράς».\nΔεν ήταν ο μόνος. Πάνω από μια ντουζίνα τρομεροί παίχτες λύγισαν από την ευφυία και το κατά πολλούς απίστευτο παίξιμο του Άρτσι, που κατάφερε στο τέλος του «The Run» να έχει συγκεντρώσει κέρδη 40.000.000 δολαρίων μέσα σε τρία χρόνια παίζοντας πόκερ και ζάρια.\nΠως τα έχασε; Παίζοντας φυσικά ξανά και ξανά, αφού ποτέ του δεν υπολό\nγισε τα λεφτά, ως κάτι πολύτιμο.\nΠοιος νορμάλ άνθρωπος που θα έχανε 11.000.000 δολάρια στα ζάρια μέσα σε λίγες ώρες, θα έφευγε από το καζίνο σαν μην είχε συμβεί κάτι τρομερό;\nΜόνο αυτός ο τζογαδόρος με το φοβερό ένστικτο, που για τους ειδήμονες είναι ο μεγαλύτερος παίχτης heads up poker όλων των εποχών, ο οποίος έπαιξε με σαράντα από τους καλύτερους παίχτες και πρωταθλητές κόσμου, κερδίζοντας απίστευτα λεφτά και φήμη.\nΤο μόνο του πρόβλημα τότε που μόλις είχε περάσει τα σαράντα του χρόνια, ήταν που θα αποθήκευε όλα αυτά τα χρήματα σε θυρίδες τραπεζών, οι οποίες ήταν περιζήτητες.\nΤο πιο ακριβό του γεύμα έλαβε χώρα μια ημέρα που αποφάσισε να μην παίξει στο καζίνο, αλλά απλά να φάει κινέζικο.\nΤο κακό ήταν ότι στις θυρίδες του Binion’s Horseshoe είχε φυλαγμένα αρκετά εκατομμύρια δολάρια, οπότε μετά το φαγητό δεν αντιστάθηκε και πήγε να παίξει ζάρια.\n«Εκείνο το φαγητό μου κόστισε τελικά 2.500.000 δολάρια. Τόσα έχασα στα ζάρια» είπε γελώντας χρόνια αργότερα σε ένα φίλο του, που τον έπεισε να μιλήσει για τα όσα απίστευτα έζησε.\nΉταν αυτός που παραλίγο να χρεοκωπήσει ένα καζίνο-το αγαπημένο του Binion’s Horseshoe-το οποίο του ανέβαζε συνεχώς τα όρια στα ζάρια, κερδίζοντας εκατομμύρια.\nΈτερο μεγάλο λάθος του, ότι διατηρούσε συνέχεια μεγάλα ποσά μέσα στο καζίνο, οπότε τον «έτρωγαν» τα χέρια του και ας μην ήθελε να παίξει κάποια μέρα.\nΤα 40.000.000 δολάρια που έχασε δεν πίκραναν αυτόν τον τύπο που έγραψε την δική του μοναδική ιστορία στα χρονικά του τζόγου.\nΑυτό που πραγματικά τον στεναχωρεί είναι ότι δεν μπορεί πλέον να μυρίσει την τσόχα σε ένα τραπέζι ή να ρίξει τα ζάρια σε ένα άλλο μέσα σε ένα καζίνο.\nΕκεί που έκανε πράγματα, τα οποία ακόμη και σήμερα φαντάζουν αδύνατα για φυσιολογικούς ανθρώπους, όχι όμως για τον Άρτσι από την Κεφαλονιά.


Μπορούν να το κλέψουν … Bet-hoven.net\nBet-hoven.net | Προγνωστικά Στοιχήματος > Στήλες > Μπορούν να το κλέψουν …\nΟι Νάσιοναλς υποδέχονται τους Φιλαδέλφια Φίλις στην πρώτη αναμέτρηση αυτής της μίνι σειράς. Οι Φίλις προέρχονται από την ήττα απέναντι στην Ατλάντα με το απογοητευτικό 15-1 στο τελευταίο παιχνίδι της μεταξύ τους μίνι σειράς. Η ομάδα της Ουάσινγκτον από την μεριά της κέρδισε με 15-5 την ομάδα της Αριζόνα και έτσι έκανε split την δική της μίνι σειρά. Για τους Φίλις θα ξεκινήσει ο Αριέτα ενώ για τους Νάσιοναλς ο Κόρμπιν με 3.58 ERA και 33 strikeouts απέναντι στην ομάδα των Φίλις.\nΚαι οι δύο starters δεν παίζουν καλά τελευταία. Ο Κόρμπιν έχει επιτρέψει 20 ρανς σε μόλις 12,2 ίννινγκς. Από την μεριά του, ο Αριέτα έχει επιτρέψει 13 ρανς στα τελευταία 15,2 ίννινγκς στα οποία έχει αγωνιστεί. Η λογική δείχνει Φίλις αλλά το "φεγγάρι" είναι με τους Νάσιοναλς. Εντός έδρας ο Κόρμπιν έχει ρεκόρ 3-1 με 2.32 ERA. Με τον Αριέτα να "χάνει κάποια λάδια" τον τελευταίο καιρό θα πάω με τους Νάσιοναλς, οι οποίοι μπορούν να κλέψουν αυτή την αναμέτρηση.\nΣτήριξη στις Φινλανδές\nΆλλο ένα klassiker πέρασε και είχαμε την ίδια εικόνα. Την Μπάγερν να διασύρει την Ντόρτμουντ. […]\nΆλκης Τσαβδαράς 12/11/2019 17:28 (1) Στήριξη στις Φινλανδές


Αναρτήθηκε από BENEAS GEORGIOS στις 13:51 1 σχόλιο:\nΑναρτήθηκε από BENEAS GEORGIOS στις 07:11 1 σχόλιο:\nΑναρτήθηκε από BENEAS GEORGIOS στις 16:15 3 σχόλια:\nΑναρτήθηκε από BENEAS GEORGIOS στις 21:29 Δεν υπάρχουν σχόλια:\nΑναρτήθηκε από BENEAS GEORGIOS στις 18:51 Δεν υπάρχουν σχόλια:\nΑναρτήθηκε από BENEAS GEORGIOS στις 16:24 Δεν υπάρχουν σχόλια:\nΑναρτήθηκε από BENEAS GEORGIOS στις 00:08 1 σχόλιο:\nΑναρτήθηκε από BENEAS GEORGIOS στις 00:23 Δεν υπάρχουν σχόλια:\nΑναρτήθηκε από BENEAS GEORGIOS στις 15:38 Δεν υπάρχουν σχόλια:\nΑναρτήθηκε από BENEAS GEORGIOS στις 15:28 Δεν υπάρχουν σχόλια:\nΑναρτήθηκε από BENEAS GEORGIOS στις 15:25 2 σχόλια:\nΑναρτήθηκε από BENEAS GEORGIOS στις 23:11 Δεν υπάρχουν σχόλια:\nΑναρτήθηκε από BENEAS GEORGIOS στις 15:20 1 σχόλιο:\nΑναρτήθηκε από BENEAS GEORGIOS στις 07:47 1 σχόλιο:\nΑναρτήθηκε από BENEAS GEORGIOS στις 13:27 Δεν υπάρχουν σχόλια:\nΑναρτήθηκε από BENEAS GEORGIOS στις 00:21 1 σχόλιο:\nΑναρτήθηκε από BENEAS GEORGIOS στις 23:53 Δεν υπάρχουν σχόλια:\nΑναρτήθηκε από BENEAS GEORGIOS στις 00:16 3 σχόλια:\nΤέλη δεκαετίας του ’60 και αρχές της δεκαετίας του ’70 χαραγμένες στην μνήμη μου οι ατέλειωτες πλαγιολισθήσεις των νέων της εποχής που επιδείκνυαν τις ικανότητές τους στους άδειους από αυτοκίνητα δρόμους της πόλης μας.\nΠασαρέλα των ονείρων μου η Βασιλέως Κωνσταντίνου!\nAlfa 1750, Giulietta, Giulia και Junior, BMW 2002 ti, NSU TT, Ford Capri… και άλλα πολλά αξέχαστα και πάντα αγαπημένα.\nΗ μυρωδιά των καμένων λιπαντικών και των ελαστικών είναι ακόμα στην μύτη μου, το ουρλιαχτό των κινητήρων στα αυτιά μου, η κόκκινη Junior στα μάτια μου… εικόνες, που δεν σβήνουν ποτέ από το μυαλό μου όσα χρόνια κι αν έχουν περάσει.\nΤα αυτοκίνητα τότε λίγα, οι ώρες που τα χάζευα στις φτωχογειτονιές της πόλης μας ατέλειωτες, όπως και τα όνειρα που έκανα, για την κόκκινη Junior, την μπλε Giulia, το λαδί Capri, την Fulvia HF.\nΑσπρόμαυρη ταινία στο μυαλό μου οι αγώνες ταχύτητας στο Τατόι, στην Ρόδο και στην Κέρκυρα. Αγάπησα την Πάρνηθα από τις αναβάσεις της, αγάπησα κάθε γωνιά της Ελλάδας από το rally Acropolis.\nΌμως τα χρόνια περνούσαν, τα αυτοκίνητα πλήθαιναν, αλλά ταυτόχρονα οι αγώνες ταχύτητας έγιναν παρελθόν διότι οι υποδομές αυτής της χώρας είναι ανύπαρκτες, οι λέσχες αυτοκινήτου ανίσχυρες ή απούσες κι αυτοί που αγάπησαν τα μηχανοκίνητα sport χωρίς επιλογές.\nΚάποτε ήρθε και η ώρα να αποκτήσω την κόκκινη Junior που ονειρευόμουνα μικρός - στην σύγχρονη μορφή της - και άρχισα να ταξιδεύω ατέλειωτα, ψάχνοντας την τέλεια διαδρομή, μακριά από κίνηση, τροχονόμους και radar.\nΤι Ταΰγετος, τι Αχλαδόκαμπος, τι Δομοκός, τι, τι, τι…\nΤι να πω για τους νέους με τα αστραφτερά καλοφτιαγμένα πανίσχυρα αυτοκίνητα τις γνώσεις και τις ικανότητες που με περνούσαν λες και ήμουν σταματημένος ένα βράδυ στην Λεωφόρο Αθηνών;\nΤι ήταν αυτό που ένιωσα βλέποντάς τους να ελίσσονται ανάμεσα σε δεκάδες καθημερινούς οδηγούς αμφίβολων ικανοτήτων;\nΣκέφτηκα ότι θα μπορούσε να ήμουν κι εγώ ένας από αυτούς, ότι ίσως την επόμενη Πέμπτη είμαι ένας από τους εκατοντάδες ακροβολισμένους θεατές κατά μήκος της Λεωφόρου, ότι σαράντα χρόνια τώρα η Ελλάδα δεν μπορεί να αποκτήσει πίστα αγώνων, ότι στοίχειωσε ο θεμέλιος λίθος για το αυτοκινητοδρόμιο που θα γινόταν στην Βοιωτία, ότι από εφέτος θα βλέπουμε αγώνες Formula 1 από την …Τουρκία, ότι το αεροδρόμιο του Ελληνικού, την ιδανικότερη και έτοιμη λύση για αυτοκινητοδρόμιο, οι μεγαλοεργολάβοι για άλλες χρήσεις το ορέγονται, ότι το κρυφτό με την τροχαία και τους Εισαγγελείς των 140 και άνω θα συνεχίζεται, ότι η ευθύνη για τους αυτοσχέδιους αγώνες αυτοκινήτων βαρύνει αποκλειστικά και μόνο την Πολιτεία…\nΣκέφτηκα πως όσοι μας Κυβέρνησαν τα τελευταία σαράντα χρόνια ήταν όλοι τους ίδιοι!\nΈφτασα στο σπίτι με ανάμικτα τα συναισθήματα και ένα κόμπο στον λαιμό και άρχισα να ξεφυλλίζω τα κιτρινισμένα από τον χρόνο αγαπημένα μου περιοδικά αυτοκινήτου αγορασμένα με το χαρτζιλίκι για το παγωτό ή το κουλούρι στο διάλειμμα του σχολείου.\n4ΤΡΟΧΟΙ Τεύχος 1 Οκτώβριος 1970 Δρχ. 10\nΌλα αλλάζουν γύρω μας κι όλα τα ίδια μένουν…\n«Η ΠΑΡΟΥΣΙΑ» Φύλλο 3 Φεβρουάριος 2005\nΑναρτήθηκε από BENEAS GEORGIOS στις 23:32 Δεν υπάρχουν σχόλια:\nΑναρτήθηκε από BENEAS GEORGIOS στις 21:15 2 σχόλια:\nΑναρτήθηκε από BENEAS GEORGIOS στις 00:23 1 σχόλιο:\nΑναρτήθηκε από BENEAS GEORGIOS στις 18:16 Δεν υπάρχουν σχόλια:\nΑναρτήθηκε από BENEAS GEORGIOS στις 17:07 2 σχόλια:\nΑναρτήθηκε από BENEAS GEORGIOS στις 23:22 Δεν υπάρχουν σχόλια:\nΑναρτήθηκε από BENEAS GEORGIOS στις 23:04 Δεν υπάρχουν σχόλια:\nΆτολμη η Δημοτική Αρχή στην απομάκρυνση των εγκαταλελειμμένων αυτοκινήτων.\nΜια βόλτα στις γειτονιές του Χαϊδαρίου αποδεικνύει του λόγου το αληθές.\nΑκάλυπτοι χώροι, δρόμοι και πεζοδρόμια, φιλοξενούν αυτοκίνητα που έχουν τερματίσει το βίο τους, αλλά λόγοι συναισθηματικοί των ιδιοκτητών τους που δεν θέλουν να τα αποχωριστούν, τα έχουν μετατρέψει σε εστίες μόλυνσης και κακογουστιάς της πόλης μας, ενώ παράλληλα στερούν και πολύτιμες θέσεις στάθμευσης.\nΤα αυτοκίνητα αυτά δεν έχουν πλέον καμιά απολύτως αξία και με το δεδομένο ότι δεν τίθεται πλέον θέμα απόσυρσης, εάν η Δημοτική Αρχή δεν αναθεωρήσει και εντατικοποιήσει τους τρόπους περισυλλογής τους, το πρόβλημα θα οξυνθεί με την πάροδο του χρόνου.\nΕπίσης, άλλο ένα σημαντικό πρόβλημα που πρέπει να αντιμετωπισθεί είναι αυτό της στάθμευσης των βαρέων οχημάτων (νταλίκες, πούλμαν, βυτιοφόρα κ.λ.π.) σε συγκεκριμένους χώρους στάθμευσης και όχι έξω από το σπίτι του καθενός ή καταλαμβάνοντας κοινόχρηστους χώρους περιπάτου και παιχνιδιού των παιδιών μας.\nΤέλος θα ήθελα να σας ευχαριστήσω άλλη μια φορά για την φιλοξενία στην εφημερίδα σας.\nΘα ήμουν ευτυχής εάν αυτά τα καθημερινά προβλήματα τα έθιγαν μέσα από τις σελίδες της αλλά και στα κέντρα των αποφάσεων όλοι αυτοί οι κύριοι και οι κυρίες που σε λίγους μήνες θα ζητήσουν την ψήφο μας και θα μας υποσχεθούν ασύστολα την επίλυση όλων των προβλημάτων της πόλης μας…\nΔημοσίευση : «ΧΑΪΔΑΡΙ Η πόλη μας» Φύλλο 40 Απρίλιος 2002\n«Πολίτες σε δράση» Φύλλο 2 Ιούνιος 2002\nΑυτά έγγραφα τότε και όλα ισχύουν και ισχύουν εις το ακέραιο.\nΗ Δημοτική Αστυνομία κολλάει χαρτιά, οι ιδιοκτήτες τα ξεκολλούν και τα εγκαταλελειμμένα παραμένουν ακλόνητα, όπως το FIAT στο διπλανό πάρκο, που έχει χορταριάσει.\nΠολύ φοβάμαι πως οι οικολόγοι θα το ανακυρήξουν διατηρητέο και θα παραμείνει άλλα 10 χρόνια στη θέση του.\nΑναρτήθηκε από BENEAS GEORGIOS στις 10:14 Δεν υπάρχουν σχόλια:


Επιστροφές | Sephora\nΦυσικά! Πρέπει να συμπληρώσετε το έντυπο επιστροφής που θα βρείτε μέσα στο κουτί της παραγγελίας σας και να μας αποστείλετε τα προϊόντα στην αρχική τους συσκευασία. Τα προϊόντα θα πρέπει να επιστραφούν στην SEPHORA GREECE εντός της ανωτέρω προθεσμίας των 20 ημερών σε τέλεια/άριστη κατάσταση που να επιτρέπει την επαναπώλησή τους (στην αρχική τους κλειστή ή σφραγισμένη συσκευασία, με αξεσουάρ, οδηγίες, κλπ) και υπό την προϋπόθεση ότι δεν έχουν χρησιμοποιηθεί ή δεν έχουν ανοιχθεί ή δεν έχουν αλλοιωθεί με οποιοδήποτε τρόπο. Η αποζημίωση είναι ίση με το κόστος των επιστρεφόμενων προϊόντων και θα καταβληθεί ακολούθως του τρόπου πληρωμής της παραγγελίας των προϊόντων, εφόσον η επιστροφή λάβει χώρα εντός της προθεσμίας των 20 ημερών.


Αυτός είναι ο ιερέας που κατηγορείται για τον βιασμό της 12χρονης στη Μάνη | AgrinioPress\nΑρχική/Ελλάδα/Αυτός είναι ο ιερέας που κατηγορείται για τον βιασμό της 12χρονης στη Μάνη\n04/11/2019 , 18:28\nΓια την υπόθεση είχε μιλήσει στο newsit.gr και ο αδελφός της 12χρονης ο οποίος ζει στην Γερμανία. Ο 22χρονος είχε πει μεταξύ άλλων ότι δεν είχε αντιληφθεί να κακοποιείται η μικρή αδελφή του, ούτε από τον παππού της.\nασέλγεια σε κοριτσάκι Ιερέας Μάνη


Παντελόνα & T-shirt Πουά\nΆνετη παντελόνα-βράκα σε στυλ harem από μαλακό βαμβακερό ύφασμα και ελαστικότητα για άνετες κα στυλάτες βόλτες! Διαθέτει λάστιχο στη μέση για ιδανική εφαρμογή καθώς και στους αστραγάλους για να μπορεί να φορεθεί περισσότερο καιρό.Συνδιάστε την με μονόχρωμο μπλουζάκι για στυλάτες εμφανίσεις!\nΠαντελόνα & T-shirt Αστεράκια\nΈνα αγαπημένο σχέδιο με αστεράκια σε γαλάζιο χρώμα! Από μαλακό βαμβακερό ύφασμα με ελαστικότητα για άνεση και στυλ! Διαθέτει λάστιχο στη μέση για άψογη εφαρμογή και στους αστραγάλους για να φορεθεί περισσότερο καιρό! Ιδανική για καθημερινές εμφανίσεις που θα κάνουν τη διαφορά!\nΦόρεμα με τούλι Floral\nΟνειρεμένο φόρεμα σε floral σχέδιο! Το ύφασμα είναι 100% βαμβακερό καιι φοδραρισμένο με πολύ απαλή βαμβακερή φόδρα με τούλι στο κάτω μέρος για να μην ενοχλεί τη μικρούλα που το φοράει! Σατέν φουξ κορδέλα που δένει φιόγκο πίσω,κρυφό φερμουάρ στην πλατούλα και μισό μανικάκι, δίνουν την υπεροχή και την εκλεκτικότητα που αρμόζει σε κάθε special περίσταση! Το σετ ολοκληρώνεται με ασορτί κάλυμμα πάνας και κοκαλάκι για τα μαλλάκια! Το κοκαλάκι μπορεί επίσης να διακοσμήσει τη σατέν κορδέλα στη μέση! Έν\nΣετ βερμούδα -T-shirt Χάρτης Πειρατών\nΜία πολύ μοδάτη και άκρως αγορίστικη βερμούδα με θέμα τους πειρατές και την αναζήτηση χαμένου θησαυρού! Γιατί όλα τα αγόρια αγαπούν την εξερεύνηση! Από 100% βαμβακερό ύφασμα με επίσης βαμβακερή φόδρα! Διαθέτει 3 τσέπες μπροστά και 3 πίσω. Τρουκς στο πλάι αλλά και στο κάτω μέρος για εύκολη αλλαγή! Σε περιορισμένη διάθεση!\nΦόρεμα/τοπ La Boutique\nΈνα φόρεμα πάντα στη μόδα για κορίτσια που ξέρουν να ξεχωρίζουν! Χειροποίητο σε Α γραμμή, 100% βαμβακερό με ραμμένη βαμβακερή φόδρα και ασορτί κορδέλα για τα μαλλάκια. Φοριέται και σαν τοπάκι όταν μεγαλώσει το παιδί.\nΟνειρεμένο φόρεμα Α γραμμής με υπέροχες πεταλούδες σε μαύρο φόντο! Από 100% βαμβακερό ύφασμα και ραμμένη βαμβακερή φόδρα.Το λουκ ολοκληρώνεται με ασορτί κορδέλα για τα μαλλάκια. Φοριέται και σαν τοπάκι όταν μεγαλώσει το παιδί.\nΦόρεμα/τοπ Baby Bunny\nΈνα πολύ γλυκό φόρεμα σε απαλό κίτρινο χρώμα με παραστάσεις σπιτάκια,λουλουδάκια και κουνελάκια! Ιδανικό για μικρά κορίτσια! Από 100% βαμβακερό ύφασμα με ραμμένη βαμβακερή φόδρα και ασορτί κορδέλα για τα μαλλάκια!. Φοριέται και σαν τοπάκι όταν μεγαλώσει το κοριτσάκι σας!\nΈνα φλογερό κατακόκκινο φόρεμα με μεγάλα τριαντάφυλλα που θα αναδείξουν την τκοριτσίστικη και αγαπησιάρικη πλευρά της!! 100% βαμβακερό, σε α γραμμη! Ολοκληρώστε το λουκ με την ασορτί κορδέλα για τα μαλλάκια! φορέστε το και σαν τοπάκι όταν η μικρή σας μεγαλώσει:)\nΚόκκινο πουά φόρεμα Α γραμμής,100% βαμβακερό με εσωτερική ραμμένη βαμβακερή φόδρα και ασορτί κορδέλα για τα μαλλάκια. Φοριέται και σαν τοπάκι όταν μεγαλώσει το παιδί.


Παίζουν με τον πόνο τους! Αναβλήθηκε η κηδεία 16χρονης στη Λαμία - Trikala Day\ntrikaladay.gr / Ελλάδα / Παίζουν με τον πόνο τους! Αναβλήθηκε η κηδεία 16χρονης στη Λαμία\nΠαίζουν με τον πόνο τους! Αναβλήθηκε η κηδεία 16χρονης στη Λαμία\nΚωνσταντίνος Καραποστόλης 22/02/2016 17:46 Ελλάδα 3,059 Εμφανίσεις\nΗ κηδεία ήταν προγραμματισμένη για τις 16:00 το απόγευμα αλλά δυστυχώς για την οικογένεια, τελικά δεν έγινε…\nΚατέρρευσαν οι γονείς της 16χρονης που πέθανε από άγνωστη αιτία το βράδυ της Παρασκευής στη Μαλεσίνα Φθιώτιδας. Σύμφωνα με τα όσα κατήγγειλαν στο LamiaReport ο ο θείος της κοπέλας, αλλά και ο ιδιοκτήτης του γραφείου τελετών που έχει αναλάβει την κηδεία η κατάσταση έχει ως εξής:\nΗ 16χρονη, που έχει άλλα δυο αδελφάκια, ήταν άτομο με ειδικές ανάγκες και αντιμετώπιζε χρόνια προβλήματα υγείας. Ξαφνικά το βράδυ της Παρασκευής έπαθε κάποια κρίση. Οι γονείς έτρεξαν να την πάνε στο πλησιέστερο ιατρείο, που ήταν αυτό της «Λάρκο», στην περιοχή της Λάρυμνας.\nΕκεί το κοριτσάκι άφησε την τελευταια του πνοή στις 9:05΄ το βράδυ. Ο γιατρός δεν μπορούσε να δώσει πιστοποιητικό θανάτου, αφού δεν γνώριζε την αιτία και ως όφειλε ενημερωσε την αστυνομία, η οποία με τη σειρά της ενημερωσε τους γονείς ότι έπρεπε να γίνει νεκροψία – νεκροτομή. Επειδή όμως το Σαββατοκύριακο δεν λειτουργεί η Ιατροδικαστική Υπηρεσία Λαμίας, το κορίτσι μεταφέρθηκε στο νεκροθάλαμο, για να γίνει η νεκροψία το πρωί της Δευτέρας. Η κηδεία προγραμματίστηκε για τις 4:00΄ το απόγευμα της Δευτέρας δεδομένου ότι από το πρωί υπήρχε αρκετός χρόνος και η Ιατροδικαστική της Λαμίας δεν είχε άλλα περιστατικά.\n«Παρ΄ όλο που στις 8:00΄ το πρωί ήμασταν στην Ιατροδικαστική Υπηρεσία Λαμίας, με όλα τα απαραίτητα έγγραφα, δυστυχώς το έγγραφο το πήραμε στις 2:55 το μεσημέρι. Ήταν αδύνατο να προλάβουμε να πάμε Μαλεσίνα και να ετοιμάσουμε το κορίτσι για την κηδεία που ήταν σε μια ώρα. Γι αυτό την αναβάλαμε για αύριο στις 11:00΄ το πρωί. Η καθυστέρηση είναι πάρα πολύ μεγάλη και λογική εξήγηση δεν πήραμε. Για το λόγο αυτό ενημέρωσα και την Ένωσή μας (ΕΛΚΤΕ) και ζήτησα να κινηθούμε νομικά κατά της Ιατροδικαστικής Υπηρεσίας Λαμίας….», είπε στο LamiaReport ο ιδιοκτήτης του γραφείου τελετών.\n«Είμαστε εξοργισμένοι. Οι γονείς περιμένουν από την Παρασκευή το βράδυ να κηδέψουν το παιδί τους. Όταν άκουσαν ότι δεν θα γίνει η κηδεία σήμερα το απόγευμα κατέρρευσαν. Δεν είναι δυνατόν να συμβαίνουν αυτά τα πράγματα…», λέει ο θείος της 16χρονης. Σύμφωνα με τα όσα μας είπε ο θείος το χαρτί που πήραν, τελικά το μεσημέρι στα χέρια τους από την Ιατροδικαστική, αναφέρει ότι: «διαπίστωσα, ως προσωρινή αιτία θανάτου, απροσδιόριστος, εν αναμονή εργαστηριακών εξετάσεων…» Για όλα τα παραπάνω, αξία θα έχει μια απάντηση της Ιατροδικαστικής Υπηρεσίας Λαμίας….\nΠροηγούμενο Συνελήφθη εκδότης εφημερίδας για εκβιασμό\nΕπόμενο Ουμπέρτο Έκο: Η άγνωστη σχέση του με την Ελλάδα


Lucid Air: με μπαταρία 113 kWh και αυτονομία 832 χλμ! | Clickaro\nΕίστε στο:Αρχική»Auto»Lucid Air: με μπαταρία 113 kWh και αυτονομία 832 χλμ!\nLucid Air: με μπαταρία 113 kWh και αυτονομία 832 χλμ!\nΤο ηλεκτρικό και πολυσυζητημένο Lucid Air της αμερικανικής Lucid Motors αναμένεται να αποκαλυφθεί πλήρως στις 9 Σεπτεμβρίου.\nΕντούτοις, η εταιρεία από τις ΗΠΑ μας έχει ήδη αποκαλύψει τις περισσότερες πτυχές της τεχνολογίας του νέου της προϊόντος, το οποίο φιλοδοξεί να εκθρονίσει την Tesla και το Model S από την κορυφή της κατηγορίας των μεσαίων οικογενειακών μοντέλων.\nΉδη γνωρίζουμε ότι το νέο Lucid Air θα είναι εξοπλισμένο με ηλεκτρικό κύκλωμα που θα λειτουργεί στα 900 Volt (το πρώτο σε παγκόσμιο επίπεδο) στοχεύοντας σε αυτονομία με μία φόρτιση της τάξης των 832 χλμ.\nΕίναι ήδη γνωστό ότι το Lucid Air θα μπορεί να φορτίσει την μπαταρία του με μέγιστη ισχύ που μπορεί να φτάσει τα 300 kW – αυτό σημαίνει ότι σε αντίστοιχο ταχυφορτιστή, ο συσσωρευτής ενέργειας θα μπορεί να ανακτήσει ηλεκτρική ενέργεια για την κάλυψη 1.448 χλμ. μέσα σε 1 ώρα.\nΣήμερα, η αμερικανική εταιρεία μας αποκαλύπτει δύο ακόμα σημαντικές «λεπτομέρειες». Η πρώτη από αυτές αφορά στην μπαταρία που θα τροφοδοτεί με ηλεκτρική ενέργεια το νέο Air, η οποία θα φτάνει σε χωρητικότητα στην εντυπωσιακή τιμή των 113 kWh.\nΟ CEO της Lucid Motors, σχολίασε :\n«Είναι σχετικά εύκολο να επιτύχουμε μεγαλύτερη αυτονομία προσθέτοντας περισσότερες μπαταρίες, αλλά η απόκτηση μιας “χαζής εμβέλειας” αυξάνει το βάρος και το κόστος και μειώνει τον εσωτερικό χώρο. Η Lucid πέτυχε με το Air την αξιοσημείωτη αυτονομία της, ενώ ταυτόχρονα μειώνει το μέγεθος της μπαταρίας μέσω της αξιοποίησης της δική της τεχνολογίας»\nΜε δεδομένα την παραπάνω τιμή και τα 832 χλμ. αυτονομίας, το Lucid Air διεκδικεί με αξιώσεις τον τίτλο του πιο αποδοτικού EV ευρείας παραγωγής με κατανάλωση 1 kWh ανά 7,37 χλμ. – η αντίστοιχη τιμή για τον άμεσο ανταγωνιστή του, το Tesla Model S, είναι 1 kWh ανά 6,47 χλμ.\nΑξίζει να θυμίσουμε ότι το νέο Lucid Air θα παίρνει κίνηση από δύο ηλεκτροκινητήρες με συνδυαστική ισχύ 1.000 ίππων.\nΗ δεύτερη πληροφορία που προέκυψε μετά τη νεότερη ενημέρωση της Lucid Motors αφορά στις αυξημένες, έως και εντυπωσιακές, μεταφορικές δυνατότητες του νέου Air,. Πιο συγκεκριμένα, το νέο 4θυρο EV της Lucid Motors προσφέρει το μεγαλύτερο χώρο φόρτωσης στο εμπρός μέρος (γνωστό και ως frunk, το οποίο προκύπτει από την ένωση των λέξεων “front” και “trunk”) με χωρητικότητα που φτάνει τα 280 λίτρα.\nΕπ΄ αυτού, η Lucid Motors δηλώνει ότι η εν συγκεκριμένη επίδοση είναι μεγαλύτερη κατά 89% σε σχέση με εκείνη του μοντέλου που κυριαρχεί στην κατηγορία αυτή (βλ. Tesla Model S) – μαζί με το… παραδοσιακό πορτ-μπαγκάζ, το Lucid Air προσφέρει τη δυνατότητα μεταφοράς αποσκευών με όγκο 739 λίτρα.\nLucid Air Αυτοκίνητο ηλεκτρικό μοντέλo μπαταρία\nΠροηγούμενο ΆρθροPS5: Κυκλοφόρησε η πρώτη διαφήμιση (vid)\nΕπόμενο Άρθρο Το μεγαλύτερο μυστήριο της Ρωσίας λύθηκε (vid)


logistis: Πώς μπορούν να γίνουν νόμιμα τα αυθαίρετα\nΠώς μπορούν να γίνουν νόμιμα τα αυθαίρετα\nΝέα παράταση έδωσε το αρμόδιο υπουργείο\nΠαρατείνεται εκ νέου, για άλλες 60 ημέρες, η προθεσμία που δίνεται στους ιδιοκτήτες αυθαιρέτων προκειμένου να προχωρήσουν σε ρύθμιση για τα ακίνητά τους με τον ισχύοντα νόμο\nΈτσι, μέχρι και τις 23 Σεπτεμβρίου μπορούν οι ιδιοκτήτες να προχωρήσουν στην τακτοποίηση αυθαιρέτων, αφού το υπουργείο Περιβάλλοντος έδωσε μια ακόμη παράταση και συγκεκριμένα την 7η κατά σειρά.\nΗ παράταση ισχύει μέχρι να ψηφιστεί στις αρχές του φθινοπώρου ο νέος νόμος για την τακτοποίηση των αυθαιρέτων, που προωθεί το υπουργείο Περιβάλλοντος. Με αυτόν αλλάζει και πάλι το σκηνικό για την τακτοποίηση των αυθαιρέτων. Για παράδειγμα, αυξάνονται οι δόσεις των επιβαλλομένων προστίμων από 60 σε 80.\nΠαράλληλα, παραμένει ως «κόκκινη γραμμή» η ημερομηνία - ορόσημο για οποιαδήποτε τακτοποίηση αυθαιρέτου που είναι ο Ιούλιος του 2011.\nΕιδικότερα, δίνεται η δυνατότητα για τα αυθαίρετα που έχουν δηλωθεί στους τελευταίους τρεις νόμους (για τους ημιυπαίθριους και αυθαίρετα γενικώς) αλλά χωρίς να έχουν εξοφλήσει το πρόστιμο, να το επανυπολογίσουν με βάσει τις νέες ρυθμίσεις, προκειμένου να το συμψηφίσουν με όσα έχουν ήδη πληρώσει.\nΟ νέος νόμος φέρνει μειώσεις στα παράβολα, απαγόρευση μίσθωσης για όλα τα αυθαίρετα κτίσματα αλλά και εκπτώσεις προστίμων που αγγίζουν το 80% και αφορούν κυρίως σε ειδικές ομάδες πληθυσμού.\nΟι ιδιοκτήτες αυθαίρετων ακινήτων θα πρέπει να γνωρίζουν:\n*Δίνεται παράταση επιπλέον δύο ετών στην τακτοποίηση αυθαίρετων κατασκευών και χρήσεων. Απαγορεύεται η μίσθωση ακινήτου με πολεοδομικές παρανομίες, ωστόσο δεν διευκρινίζεται αν απαιτείται πιστοποιητικό από μηχανικό, όπως στις περιπτώσεις αγοραπωλησιών ακινήτων.\n*Μειώσεις στα παράβολα. Πιο συγκεκριμένα, 250 ευρώ για αυθαιρεσίες έως 100 τ.μ., 500 ευρώ για αυθαιρεσίες 100-500 τ.μ., 1.000 ευρώ για αυθαιρεσίες 500-2.000 τ.μ., 4.000 ευρώ για αυθαιρεσίες 2.000 – 5.000 τ.μ. Το μόνο που παραμένει σταθερό είναι το παράβολο για αυθαιρεσίες άνω των 5.000 τ.μ. στις 10.000 ευρώ.\n*Μειώσεις προστίμων. Ειδικότερα για όσους αποφασίσουν να νομιμοποιήσουν αυθαίρετο κτίσμα από τις 09/12/2017 έως τις 08/06/2018 και για όσους έχουν υποβάλει μελέτη στατικής επάρκειας έκπτωση 10% του προστίμου.\n*Αυθαίρετα που έχουν δηλωθεί στους τελευταίους τρεις νόμους αλλά χωρίς να εξοφλήσουν το πρόστιμο μπορούν να επανυπολογίσουν το πρόστιμο με βάσει τις νέες ρυθμίσεις και να το συμψηφίσουν με όσα έχουν ήδη πληρώσει.


Σορώτος: «Μόνη λύση η αλλαγή προπονητή» – Infobasket\nΣορώτος: «Μόνη λύση η αλλαγή προπονητή»\nΤα αποτελέσματα ήταν η αιτία που τον οδήγησαν στην αποχώρηση… Λίγες ώρες μετά την επίσημη αποχώρηση του από τον Αμύντα, ο Κώστας Σορώτος μίλησε στην επίσημη σελίδα του ΣΕΠΚ για την απόφασή του να αποχωρήσει από την ομάδα του Υμηττού, για το φετινό πρωτάθλημα αλλά και για την κατάσταση που επικρατεί στο ελληνικό μπάσκετ.\n«Τα αποτελέσματα δεν βοήθησαν. Κάναμε πάρα πολύ καλή δουλειά, όμως δυστυχώς οι πολλοί τραυματισμοί και τα χαμένα παιχνίδια στον πόντο δημιούργησαν πολύ άσχημη ψυχολογία στην ομάδα, με συνέπεια να χάσει τελείως την εμπιστοσύνη στον εαυτό της. Κατά την κρίση μου, κάτι έπρεπε να γίνει και το μόνο που μπορούσε να αλλάξει την κατάσταση ήταν η αλλαγή προπονητή. Δεν είχα κανένα παράπονο από τα παιδιά ούτε και από τους ανθρώπους του σωματείου. Η συνεργασία μας ήταν εξαιρετική και έληξε κατά τον ιδανικότερο τρόπο», ανέφερε ο πρώην τεχνικός του Αμύντα και συνέχισε σχολιάζοντας το φετινό πρωτάθλημα:\n«Οπως πάντα πρόκειται για ένα συναρπαστικό πρωτάθλημα. Είναι εξαιρετικά ανταγωνιστικό, αλλά βέβαια έχει πάρα πολλά προβλήματα, τα οποία είναι κυρίως οικονομικής φύσης, κάτι που ενδεχομένως στη συνέχεια να επηρεάσει και την εξέλιξή του. Είναι σαφές πως η Δράμα ξεχωρίζει μέχρι στιγμής, ενώ πολύ καλά αποτελέσματα έχουν κάνει το Λαύριο, ο Αρκαδικός και το Ρέθυμνο που θα δώσουν τη μάχη για τη δεύτερη θέση. Το ίδιο ισχύει και για τις Σέρρες αν βελτιωθούν στα εκτός έδρας παιχνίδια τους».\nΓια την καθυστερημένη έναρξη, αλλά και για τις διακοπές του πρωταθλήματος ο Κώστας Σορώτος σχολίασε: «Την πρώτη ομάδα που επηρέασε ήταν η δική μας. Βρισκόταν σε εξαιρετική φόρμα όταν ήταν να ξεκινήσει το πρωτάθλημα, αλλά στη συνέχεια χάσαμε κάποια παιδιά και αναγκαστήκαμε να αναλωθούμε σε μία μακρά και κουραστική περίοδο προετοιμασίας. Ευνοήθηκαν οι ομάδες που φτιάχτηκαν την τελευταία στιγμή. Πρόκειται για το μελανότερο σημείο του φετινού πρωταθλήματος. Είναι για μένα πολύ άσχημο να ξεκινάει το πρωτάθλημα τόσο αργά, καθώς δεν θα υπάρχει μεταβατικό στάδιο προπόνησης, κάτι που ειδικά για νέα παιδιά που περιμένουν να βελτιωθούν είναι τραγικό. Ουσιαστικά μόλις τελειώσει το πρωτάθλημα θα ξεκινήσει το πρωτάθλημα της επόμενης χρονιάς».\nΣχετικά με το πρόσφατο ντέρμπι ανάμεσα στον Παναθηναϊκό και τον Ολυμπιακό ο έμπειρός τεχνικός δήλωσε: «Ήταν ένα πολύ δυνατό παιχνίδι. Δεν ήταν αρκετά θεαματικό για τον πολύ κόσμο, αλλά για τους προπονητές και ανθρώπους του χώρου ήταν ένα παιχνίδι, το οποίο έκρυβε μεγάλη στρατηγική και πιστεύω ότι τελικά ο Ολυμπιακός επικράτησε δίκαια».\nΤέλος, σχολίασε και τα τεκταινόμενα στο ελληνικό μπάσκετ, εκφράζοντας τη δυσφορία του: «Η κατάσταση που επικρατεί στο ελληνικό μπάσκετ είναι πολύ άσχημη. Βέβαια, δεν θα μπορούσε να είναι κάτι πολύ διαφορετικό, σε σχέση με την υπόλοιπη κοινωνία. Απλώς νομίζω ότι έχει δώσει μία πινελιά παραπάνω στην… ασχήμια, καθώς δεν υπάρχουν θεσμοί και πλαίσια πάνω στα οποία πρέπει να κινηθούν οι σύλλογοι, οι παίκτες και οι προπονητές. Είναι αναγκαίο οι άνθρωποι του μπάσκετ να προσφέρουν ένα καλύτερο προϊόν. Στην Α1 και στην Α2, για παράδειγμα, ανακυκλώνονται τα ίδια πρόσωπα των τελευταίων ετών. Πρέπει να γίνει πιο παραγωγικό το μπάσκετ μας από εδώ και στο εξής».\n← Χρυσόγελος: «Το επίπεδο είναι αρκετά υψηλό»\nΑ’ ΕΣΚΑ, 15η αγωνιστική →


Οι μαθητές των σχολών χορού Apollon Dance Studio\nΗ διδασκαλία χορού και οι μαθητές μας\nΠρίν ξεκινήσουμε την ανάπτυξη του κεφαλαίου αυτού, θεωρείται απαραίτητο να αναφέρουμε οτι, η πρώτη φράση που ακούει ένας νέος δάσκαλος που εκπαιδεύεται ή που συνεργάζεται με τις σχολές χορού Apollon είναι:\nΤο πιο σημαντικό πρόσωπο της σχολής είναι ο μαθητής μας.\nΈτσι με άξονα τον μαθητή μας και τις ανάγκες του, προσφέρουμε το πληρέστερο και παγκοσμίως αναγνωρισμένο σύστημα διδασκαλίας, ώστε να επιτευχθούν οι στόχοι του άμεσα, γρήγορα και οικονομικά. Δείτε παρακάτω ποίοι είναι οι μαθητές μας και ποιους στόχους μπορούν να θέσουν, εκπαιδευόμενοι στις σχολές χορού Apollon.\nΟι μαθητές μας..η έμπνευση μας\nΤο μόνο που χρειάζεται για να διδαχτείτε χορό στις σχολές χορού Apollon, είναι το ίδιο σας το ενδιαφέρον, για να χορέψετε. Η δύναμη της θέλησης σας, γίνεται οδηγός και βοηθός σας, ώστε στην πολυετή μας πορεία να εκπαιδευτούν μαθητές ηλικίας από 4 μέχρι και 104 χρονών. Άνδρες, γυναίκες και παιδιά απολαμβάνουν τα οφέλη του χορού και ταξιδεύουν στον παραμυθένιο κόσμο τους μέσα στην οικογενειακή και παρείστικη ατμόσφαιρα των σχολών χορού Apollon. Η δια βίου μάθηση και η ασχολία με τον χορό, γίνεται σύνδεσμος διαμόρφωσης και ανάπτυξης των κοινωνικών σας σχέσεων. Ένα κοινό χόμπι για όλη την οικογένεια, για πολυάσχολους ανθρώπους, για ζευγάρια, για συναδέλφους, και φίλους, απογειώνουν τις ανθρώπινες επαφές και σχέσεις, δημιουργώντας ένα υγιές κοινωνικό περιβάλλον.\nΔιδασκαλία χορούπροσαρμοσμένη στους στόχους σας!\nΠως μπορείτε να διδαχθείτε χορό στις σχολές μας και ποιο είναι το σύστημα διδασκαλίας;\nΜέσα από έρευνες και επιστημονικές εργασίες, υπάρχουν χιλιάδες λόγοι για να ξεκινήσει κάποιος χορό. Στα πλαίσια των μαθημάτων σας στις σχολές χορού Apollon, μπορείτε να επιλέξετε το κατάλληλο πρόγραμμα για να καλύψετε τις δικές σας προσωπικές ανάγκες. Συνοπτικά παρακάτω αναφέρονται κάποια προσχεδιασμένα συστήματα εκπαίδευσης.\nDance for Fitness:\nΈνα ειδικά σχεδιασμένο πρόγραμμα διδασκαλίας χορού, που επικεντρώνεται στη δημιουργία φυσικής κατάστασης, ευλυγισίας και σωματικής ενδυνάμωσης.\nΓνωρίστε τον χορό και διασκεδάστε μέσα απο τα ειδικά σχεδιασμένα μαθήματα που έχουν ως κύριο στόχο την εκτόνωση και την χαλάρωση.\nΤο δημοφιλέστερο σύστημα διδασκαλίας που επιλέγουν οι μαθητές μας, προσφέρει εξειδίκευση στους αγαπημένους σας χορούς μέσα απο το γνωστό σε όλους Τρίπτυχο Σύστημα Διδασκαλίας.\nDance like a Pro:\nΆκρως επαγγελματικά προγράμματα διδασκαλίας χορού, που προφέρουν επαγγελματική κατάρτιση στο χορό.\nΑπολαύστε τον χορόμέσα απο τις καινοτομίες μας\nΓιατι να επιλέξετε τις σχολές χορού Apollon;\nΔιδαχθείτε τους αγαπημένους σας χορούς στις σχολές χορούς Apollon και ξεχάστε τις απαρχαιομένες μεθόδους εκπαίδευσης χορού. Με την βοηθεία των σύγχρονων μέσων εκμαθησης και του εξατομικευμένου χάρτη διδασκαλίας χορού, καταργούμε την έννοια του "φυσικού ταλέντου", που μεχρι χθες φαινόταν σαν μια μαγική ικανότητα που διέθεταν λίγοι. Ο χορός όμως, εκτός απο μια δημιουργική τέχνη , είναι και μια επιστήμη όπου στόχος της είναι η έρευνα του σώματος , του συναισθηματικού μας κόσμου και της ψυχής. Όπως λοιπόν κάθε επιστήμη μπορεί να διδαχθεί και να καλλιεργηθεί, έτσι και η γνώση του χορού μπορεί να μεταδoθεί σε όλους τους ανθρώπους.\nΗ απόδειξη της φιλοσοφίας μας και της θέσης μας, είναι η δημιουργία μιας σειράς νέων, καινοτομικών και βοηθητικών εγραλείων για την εκμάθηση και την εξάσκηση του χορού, που απέφεραν αποτελέσματα απο την πρώτη ημέρα.\nΞεκινόντας, θα πρέπει να αναφέρουμε, τον ειδικά σχεδιασμένο, οδηγό εξάσκησης, τον γνωστό σε όλους τους μαθητές μας και ως Practice Plan.\nΔεύτερον, μια σειρά απο βιβλία εκμάθησης χορού θα είναι σύντομα διαθέσιμη σε όλους τους λάτρεις του χορού.\nΠαράλληλα, για όσους είναι fan της τεχνολογίας, τους προσφερουμε τις νέες καινομικές εφαρμογές εκμαθησης χορού γνωστες κι ως App'ollon Dance software.\nΟι καινοντομίες μας όμως, δεν σταματούν εδώ και συνεχίζουμε να μικραίνουμε τις αποστάσεις μεταξύ μας, μέσα από το e-dancing. Προσφέρουμε δηλαδή, την ευκαιρία σε όλους μαθητές μαςνα παρακολουθήσουν διαδυκτιακά τα μαθήματα τους.\nΚλείνοντας θα πρέπει να αναφέρουμε ότι, οι σχολές μας παρέχουν γραπτή εγγύηση ωστε να ολοκληρώσετε το επίπεδο που επιθυμείτε , συμφωνα με τους στόχους που έχετε θέσει.\nΕξελίξτε τον χορόείτε είστε επαγγελματίας,\nΜαθήματα χορού σε ερασιτέχνες και επαγγελματίες\nΣτις σχολές χορού Apollon dance studios μπορείτε να ξεκινήσετε μαθήματα χορού ακόμα κι αν δεν έχετε χορέψει ποτε στην ζωή σας και δεν γνωρίζετε τιποτα. Γι αυτό τον λόγο, για όλους όσους ο χορός είναι μια όμορφη ενασχόληση κι ενα χόμπυ, διαμορφώσαμε μια σειρά ερασιτεχνικών προγραμμάτων προκειμένου να λάβετε όλα τα οφέλη του χορού διασκεδάζοντας.\nΑν είστε ήδη επαγγελματίας δάσκαλος και χορευτής και θέλετε να εξελίξετε ένα βήμα πιο πέρα τις χορευτικές σας ικανότητες ή να εμπλουτίσετε την διδασκαλία σας με επιπλέον κατηγορίες χορών , θα χαρούμε να σας οδηγήσουμε στο στόχο σας.\nΠετύχετε τους..χορευτικούς σας στόχους!\nΜαθήματα χορού σε όλα τα χορευτικά επίπεδα!\nΣτις σχολές χορού Apollon dance studios εσείς θέτε τον στόχο σας και επιλέγετε πόσο ψηλά θέλετε να φτάσετε. Διαλέξτε τι είδους χορευτής θέλετε να γίνετε και επιτρέψτε μας να σχεδιάσουμε το πώς θα πετύχετε τον στόχο σας, ευκολα γρήγορα και οικονομικά.\nΑν θέλετε περισσότερα απ'το χορό καιαυτο δεν είναι αρκετό, επιτρέψτε μας να σας ανοίξουμε έναν νέο επαγγελματικό προσανατολισμό, βαζοντας το χορό και την διδασκαλία του στην ζωή σας.\nΕίμαστε μαζί σας ... και στο γάμο σας!\nΧορογραφία γάμου και γαμήλιοι χοροί\nΞεκινήστε το χορό της κοινής ζωής σας με έναν ιδιαίτερο τρόπο και εκπλήξτε τους καλεσμένους συγγενείς και φίλους με μία εθαμβωτική χορογραφία γάμου.\nΣτις σχολές χορού Apollon δημιουργούμε τις πιο όμορφες χοροσυνθέσεις, για να απογειώσετετην ατμόσφαιρα της ημέρας του γάμου σας. Αλλά επειδή αυτη η μέρα είναι αφιερωμένη μόνο σε εσάς, εκτός από το χορό του ζευγαριού, σας πρετοιμάζουμε και για όλους τους υπολοιπους χορούς της δεξίωσης σας, για να μην σταματάτε να χορεύετε!\nΑθλητικός χορός: το αποκορύφωμα του χορού!\nΚατακτήστε το σώμα σας και φτάστε στο αποκορύφωμα της χορευτικότητας!\nΔιδαχθείτε και προπονηθείτε στα μαθήματα αθλητικού χορού που προσφέρουν οι σχολές χορού Apollon και κατακτήστε μια θέση στο βάθρο. Γνωρίστε τους καταξιωμένους δασκάλους και προπονητές της σχολής μας και χαράξτε την πορεία της χορευτικής σας επιτυχίας.


Europaikos Notos: Το Βερολίνο ζητά μέτρα από την ΕΕ για να σταματήσει η μεγάλη εισαγωγή χάλυβα\nΤο Βερολίνο ζητά μέτρα από την ΕΕ για να σταματήσει η μεγάλη εισαγωγή χάλυβα\nΟι αμερικανικοί δασμοί στον χάλυβα έχουν οδηγήσει σε αύξηση των όγκων στην ευρωπαϊκή αγορά χάλυβα καθώς κάποιες εταιρίες κατευθύνουν τα προϊόντα τους προς την Ευρωπαϊκή Ένωση, δήλωσε σε εφημερίδα ο επικεφαλής της γερμανικής ένωσης χάλυβα. «Τους τρεις πρώτους μήνες (του 2018), οι εισαγωγές από τη Ρωσία αυξήθηκαν κατά 139% σε σχέση με ένα χρόνο νωρίτερα, αυτές από την Τουρκία κατά 76%» δήλωσε ο Χανς Γιούργκεν Κέρκχοφ, σε συνέντευξή του στην εφημερίδα Neue Osnabruecker Zeitung που δημοσιεύθηκε σήμερα. Ο ίδιος κάλεσε την ΕΕ να εφαρμόσει άμεσα μέτρα για να αποτρέψει την αθρόα εισροή ξένου χάλυβα στην ευρωπαϊκή αγορά,\nεπιβάλλοντας, για παράδειγμα, τα δικά της ανώτατα όρια ή δασμούς. Η κυβέρνηση του Αμερικανού προέδρου Ντόναλντ Τραμπ ανακοίνωσε τον Μάρτιο την επιβολή δασμών 25% στις εισαγωγές χάλυβα και 10% στις εισαγωγές αλουμινίου, σε μια προσπάθεια να ανακόψει τις εισαγωγές από την Κίνα, που, όπως υποστηρίζει, έχουν οδηγήσει σε πτώση τις τιμές και έχουν οδηγήσει εκτός αγοράς αμερικανικές εταιρίες. Έχει παρατείνει την προσωρινή εξαίρεση από τους δασμούς για την ΕΕ, τον Καναδά και το Μεξικό έως την 1η Ιουνίου, αλλά η ΕΕ έχει ζητήσει τη μόνιμη εξαίρεσή της. «Πιστεύω ότι η ΕΕ είναι σε καλή θέση (για διαπραγματεύσεις). Αλλά πρέπει να παρουσιάσει ένα ενωμένο μέτωπο και δεν πρέπει να επιτρέψει τον εαυτό της να είναι διχασμένη», δήλωσε ο Κέρκοφ. Η Γερμανία παροτρύνει τους Ευρωπαίους εταίρους της να δείξουν κάποια ευελιξία και να επιδιώξουν μια ευρύτερη εμπορική συμφωνία με τις ΗΠΑ που να ωφελεί και τις δύο πλευρές. Ωστόσο, αυτό φέρει σε αντιπαράθεση το Βερολίνο με άλλους Ευρωπαίους εταίρους, όπως τη Γαλλία.\nΠηγή: Το Βερολίνο ζητά μέτρα από την ΕΕ για να σταματήσει η μεγάλη εισαγωγή χάλυβα https://hellasjournal.com/2018/05/to-verolino-zita-metra-apo-tin-ee-gia-na-stamatisi-i-megali-isagogi-chalyva/


Powering America with Chris Faulkner - Nov 8, 2014\nYou are here: Home / Powering America Radio / Powering America with Chris Faulkner – Nov 8, 2014\nPowering America with Chris Faulkner – Nov 8, 2014\nOn this episode of Powering America, Thomas Miller holds the fort down as we link our flagship station, KRLD Dallas with The Patriot, KEIB AM 1150 in Los Angeles and KCAA – 1050 AM in Loma Linda / San Bernardino / Riverside. Powering America is excited to be adding all 3 of our Saturday stations together live at the same time.\nhttp://www.breitlingenergy.com/wp-content/uploads/2014/04/powering-america-podcast-channel-v3.jpg 1400 1400 Breitling Energy http://www.breitlingenergy.com/wp-content/uploads/2013/12/breitling-energy-logo-new.png Breitling Energy2014-11-10 17:29:212014-11-10 17:30:59Powering America with Chris Faulkner - Nov 8, 2014\nPowering America with Chris Faulkner – Nov 7, 2014 Powering America with Chris Faulkner – Nov 10, 2014


Winmasters.gr: Εμβόλιμη αγωνιστική στη Superleague με σούπερ επιλογές και προσφορά* ημέρας! - Στοίχημα | Pame stoixima | Προγνωστικά στοιχήματος\nΣτις 19:00, ο Παναθηναϊκός καλείται να πάρει το «διπλό» κόντρα στον Παναιτωλικό στο Αγρίνιο, ενώ μισή ώρα αργότερα ο Ολυμπιακός επιστρέφει στο «Γ. Καραϊσκάκης» για να προσπεράσει το εμπόδιο της μαχητικής Λάρισας, προκειμένου να μείνει μέσα στο παιχνίδι διεκδίκησης του φετινού τίτλου.


«Τα ποιήματά μου δεν τα γράφω, με συναντούν αυτά», Η ΚΑΘΗΜΕΡΙΝΗ, kathimerini.com.cy\nΜια κουβέντα με τον ποιητή Κυριακο Χαραλαμπίδη για τη νέα του συλλογή «Ηλίου και Σελήνης άλως»\nΚαμβάς του ποιητή, πάνω στις οποίες ζωγραφίζει τις λέξεις του, οι έννοιες, Αφροδίτη, μυθολογία και θεολογία.\n01 ΝΟΕΜΒΡΙΟΥ 2017 - 11:25\nH νέα ποιητική συλλογή του Κυριάκου Χαραλαμπίδη με τίτλο «Ηλίου και Σελήνης Άλως» Ίκαρος 2016, φτάνει από τη γη στον ουρανό, όπως μου λέει ο ποιητής, εξηγώντας μου πώς οι λέξεις του τίτλου σχετίζονται με τα τρία επίπεδα της συλλογής, «συνδυάζονται ο ήλιος και η σελήνη, αλλά και ο μαστός με το ανθρώπινο, το μεσοδιάστημα που καλύπτεται από τη σελήνη που είναι ετερόφωτη και από τον ήλιο που είναι αυτόφωτος, και θεολογώντας ο ποιητής λέει ότι και οι άγιοι είναι αυτόφωτοι, και έχουν τον φωτοστέφανο, την άλω. Από τα φοιτητικά μου χρόνια μου είχε εντυπωθεί ο μύθος των γάμων της Σελήνης με τον Ήλιο, που συμβολίζουν τον άντρα και τη γυναίκα, ο άντρας συμβολίζει το θεϊκό στοιχείο, και η γυναίκα το γήινο. Ενώνεται το γήινο με το ουράνιο, βασικά και από αυτή την ένωση προέρχεται και η ζωή η ίδια με όλες της τις διαστάσεις τις πνευματικές. Το απαύγασμα της συλλογής «Ηλίου και Σελήνης Άλως» του Κυριάκου Χαραλαμπίδη είναι η ίδια η ζωή, που δηλώνεται ακόμα διά μέσου του θανάτου, καμβάς του ποιητή, πάνω στις οποίες ζωγραφίζει τις λέξεις του, οι έννοιες, Αφροδίτη, μυθολογία και θεολογία.\n«Κάτω απ’ τη λάμπα, π’ αναδάκρυζε το φως της, έπλεκε ατέλειωτη μια λούρα – μην τελειώσει το νήμα της ζωής του– ξαγρυπνούσε μην έρθει αυτός μεσάνυκτα και κάτι και της χτυπήσει αργά την πόρτα.\nΗ όλη συλλογή προσδιορίζεται από τρεις ενότητες, και καθεμία εμπλέκεται στην άλλη, σε αντίθεση με τις προηγούμενες δουλειές του ποιητή, στις οποίες μία ιδέα διέτρεχε όλο το έργο. Εδώ, μου λέει ο Κυριάκος Χαραλαμπίδης ότι τα ποιήματα είναι σαν τις κλωστές του υφαντού, η μία μπλέκει με την άλλη, χωρίς να ξεχωρίζει η μία με την άλλη. Η μία ενότητα είναι τα «Αφροδισιακά» ποιήματα, η άλλη τα ποιήματα με τη θεολογική θέση και αντίκριση του ίδιου του ποιητή, και η τρίτη είναι τα γενικότερα στοιχεία του μυθολογικού πλέγματος που πάντοτε τον απασχολεί.\nΤα ποιήματα που σχετίζονται με την Αφροδίτη, (είκοσι τον αριθμό) και με αυτά τα ποιήματα ο ποιητής χρησιμοποιεί την Αφροδίτη ως περσόνα, όπως παλαιοτέρα ο Ριμάκος. Στη νέα συλλογή του η θεά Αφροδίτη είναι φθαρτή, έχει αίσθηση της φθοράς του σώματος, αλλά και της ψυχής, θλίψη πολλή, συμπάσχει με τους μετανάστες και τους πρόσφυγες που τους ξεβράζει το κύμα, και την ίδια άλλωστε την ξέβρασε το κύμα, η Αφροδίτη του Κυριάκου Χαραλαμπίδη στη συλλογή «Ηλίου και Σελήνης άλως» είναι ανθρώπινη, και φυσικά η Αφροδίτη του έχει και πολιτική διάσταση με την πλατύτερη διάσταση, παίρνει θέση μέσα στον κόσμο και αντιμετωπίζει την καθημερινότητα από την πλευρά της ζωής και του θανάτου και όλων των άλλων στοιχειών που απαρτίζουν την ανθρώπινη ύπαρξη, μια ύπαρξη που δονείται και κλυδωνίζεται από χίλιες δυο καταστάσεις του σώματος και της ψυχής. Η Πάφια Αφροδίτη του Κυριάκου Χαραλαμπίδη επιστρέφει και βλέπει τους κήπους της αλλαγμένους, και μονολογεί και κρίνει, είναι μια μοναξιασμένη κόρη: «Δεν ξέρω πόσα κρίματα έχω κάνει, ποιον Άδωνι έχω χάσει και ποια μοίρα διέστρεψε τους μυροβόλους Κήπους σε απλανή τεμάχια οικοπέδων» και ρωτά τον ξένο «Τώρα εσύ, ξένε, κρίνε απ’ όσα βλέπεις.», μας καλεί ο ποιητής να πάρουμε θέση για όσα βλέπουμε.\nΣτα θεολογικά ποιήματα του ο ποιητής ακολουθεί τη δική του γραμμή, θεολογεί πέραν της επίσημης ρητορικής των από άμβωνος θεολόγων. Ο Κυριάκος Χαραλαμπίδης, αν θεολογεί και όπως θεολογεί, ο οποίος είναι ανατρεπτικός, όπως επισημαίνει. Η θεολογική διάσταση του Χαραλαμπίδη καλύπτει με ποιητικό τρόπο ψήγματα θεολογικά, είναι ανατρεπτικά, δίνεται μία ευρύτερη έννοια. Ποια είναι η σύζυγος του Ιησού; Σίγουρα δεν είναι, όπως τονίζει ο Κυριάκος Χαραλαμπίδης, εκείνη η γυναίκα που λένε οι υποστηρικτές του Κώδικα Ντα Βίντσι, αλλά όχι, διαβάζοντας το ποίημα της συλλογής «Η γυναίκα του Ιησού» καταλήγει ότι όλος ο κόσμος είναι η γυναίκα του Χριστού, ο ουρανός ολάκερος. Το τρίτο είναι το μυθολογικό πλέγμα, μέσα από μυθικά πρόσωπα ο ποιητής προσπαθεί να κατανοήσει γιατί συνέβησαν κάποια πράγματα, πώς αυτά τα πρόσωπα μπορούν να μας διδάξουν. Μυθολογικά και άλλα στοιχεία είναι το υλικό που χρησιμοποιεί ο ποιητής για να αναδομήσει και να αναπροσδιορίσει την έννοια θεός, μυστήριο, Απόλλων, και αρχίζει να εισάγει στοιχεία της δικής του μυθολογία.\nΗ γλώσσα είναι οικοδομικό υλικό\nΟ Κυριάκος Χαραλαμπίδης γράφει τα ποιήματά του στο πολυτονικό γιατί, όπως μου λέει, αυτό του δημιουργεί μία άλλου είδους ζεστασιά, το πολυτονικό υπογραμμίζει τη σχέση μου με τη γλώσσα. Ο δικός μου φιλολογικός οπλισμός με βοηθάει να κατέρχομαι στις διάφορες επιστρώσεις της γλώσσας, μου επισημαίνει ο Κυριάκος Χαραλαμπίδης, ξεκινώντας από την ομηρική εποχή και φτάνοντας ως τις μέρες μας, περνώντας από τα διάφορα στάδια της γλώσσας (αρχαία, βυζαντινή, διάλεκτος, καθομιλουμένη). Σε ολόκληρη την ποιητική του διαδρομή ο Κυριάκος Χαραλαμπίδης με αυτά τα στοιχεία έχει οικοδομήσει το έργο του, θεωρεί τη γλώσσα οικοδομικό υλικό, με τα διάφορα στοιχεία της καταφέρνει να φτιάξει στίχους όπως «Ξημέρωνε η αυγή γιομάτη ροδοστέφανα για τους νεκρούς που εμελλέτο να στολιδίσουνε τον κάμπο». Το ότι ο ποιητής δεν εγκλωβίζεται από τη γλώσσα είναι πια καλά γνωστό, δεν τον περιορίζει η γλώσσα, αλλά τον απελευθερώνει, και όπως λέει «ελευθερώνει τις λέξεις», κατά το λεχθέν του φιλόσοφου Λούντβιχ Βιτγκενστάιν για τις ελευθερώτριες λέξεις. Ο ποιητής δεν περιορίζεται ιδεοληπτικά στο θέμα γλώσσας και μου τονίζει ότι στη γλώσσα δεν χωράει πολιτικός εντοπισμός.\nΚυριάκος Χαραλαμπίδης | ποίηση | Ικαρος | Καθημερινή | Κύπρος | βιβλίο | Ηλίου και Σελήνης άλως | πολιτισμός


Ζήσης: «Και τώρα πάμε Εθνική ομάδα!» | Onsports.gr\nhome ΜπάσκετΕθνικές ΟμάδεςΑνδρώνΖήσης: «Και τώρα πάμε Εθνική ομάδα!» Κοινοποιήστε\nΖήσης: «Και τώρα πάμε Εθνική ομάδα!»\tΣυντάκτης: Μαρία Καρβούνη\nΔημοσίευση: Τρίτη, 19 Ιουνίου 2012 12.36\nΜετά την κατάκτηση του ιταλικού πρωταθλήματος με τη Σιένα, ο Νίκος Ζήσης συγκεντρώνεται στην Εθνική ομάδα.\tΟ διεθνής γκαρντ αναμένεται να ενσωματωθεί την Τρίτη (19/06) μαζί με Αντώνη Φώτση και Γιάννη Μπουρούση στην προετοιμασία της Ελλάδας ενόψει του Προολυμπιακού Τουρνουά της Βενεζουέλας (02-08/07). Ο Ζήσης έρχεται με άριστη ψυχολογία μετά την επίτευξη του στόχου με τη Σιένα, κάτι που αποτυπώνεται και από το μήνυμα που έστειλε μέσω του προσωπικού του λογαριασμού στο twitter.\n«Και τώρα πάμε Εθνική ομάδα! Σε δύο εβδομάδες το πρώτο ματς για το Προολυμπιακό Τουρνουά της Βενεζουέλας», ήταν τα λόγια του Ζήση.\tΚατηγορία: Εθνική Ανδρών


Γερμανία: Δουβλίνο ΙΙ τέλος για τους Σύρους πρόσφυγες - Pelop.gr\nΤετάρτη 23 Μαΐου 19:34 15°-31° Πάτρα\nΓερμανία: Δουβλίνο ΙΙ τέλος για τους Σύρους πρόσφυγες\nΤα σύνορά της για να υποδεχτεί τους Σύρους πρόσφυγες «ανοίγει» η Γερμανία, αναστέλλοντας τη συνθήκη Δουβλίνο ΙΙ, που προέβλεπε την επαναπροώθηση των προσφύγων στις χώρες πρώτης καταγραφής, όπως είναι η Ελλάδα ή η Ιταλία.\nΗ αναστολή της Συνθήκης Δουβλίνο ΙΙ αποφασίστηκε μετά τη συνάντηση που είχαν στο Βερολίνο η Ανγκελα Μέρκελ και ο Φρανσουά Ολάντ για το μεταναστευτικό. Οι δυο ηγέτες συζήτησαν την εφαρμογή ενός ενιαίου συστήματος στη χορήγηση ασύλου για όλα τα κράτη μέλη της Ευρωπαϊκής Ενωσης.\nΟπως αναφέρει το Asylum Information Database, το Ομοσπονδιακό Γραφείο Μετανάστευσης και Προσφύγων της Γερμανίας (BAMF) από τις 21 Αυγούστου έχει εκδώσει εσωτερικές οδηγίες για την αναστολή ισχύος των διαδικασιών που προβλέπει το Δουβλίνο ΙΙ για τους Σύρους πρόσφυγες, έτσι ώστε η Γερμανία να γίνει το κράτος-μέλος που θα είναι υπεύθυνο για την επεξεργασία των αιτήσεων ασύλου.\nΑνακαλούνται οι εντολές αναγκαστικής επαναπροώθησης σε άλλες χώρες που έχουν ήδη εκδοθεί και οι Σύροι που βρίσκονται ήδη στη Γερμανία μπορούν να καταθέσουν αίτημα για άσυλο, χωρίς να απαιτείται να επιστρέψουν στη χώρα μέσω της οποίας μπήκαν σε ευρωπαϊκό έδαφος.\nΒάσει της Συνθήκης Δουβλίνο ΙΙ, ένα κράτος-μέλος της ΕΕ μπορεί να κάνει χρήση της «ρήτρας κυριαρχίας» για να αναλάβει οικειοθελώς την ευθύνη για την επεξεργασία των αιτήσεων χορήγησης ασύλου για τις οποίες σε άλλη περίπτωση δεν φέρει την ευθύνη.


Κρήτη: Αγγούρι γίγας ξεπέρασε το 1 μέτρο μήκος και τα 4 κιλά βάρος - ΦΩΤΟΓΡΑΦΙΕΣ - MAG24\nΑρχική Lifestyle Κρήτη: Αγγούρι γίγας ξεπέρασε το 1 μέτρο μήκος και τα 4 κιλά...\nΑυτό είναι από τα ανήκουστα, λέγανε οι παλιοί για κάποιο περίεργο ή απίστευτο γεγονός. Ωστόσο, η φράση που αναφέρθηκε προηγουμένως, κολλάει γάντι στην περίπτωση που ακολουθεί. Ένας αγρότης από την Κρήτη είναι παραγωγός διάφορων ελληνικών προϊόντων. Προϊόντων τα οποία έρχονται από τη μητέρα φύση, με τη σωστή φροντίδα από τον άνθρωπο.\nΠροηγούμενο άρθροΕίστε καλεσμένοι σε γάμο; Τι να μην φάτε ποτέ από έναν μπουφέ – Τι αποκαλύπτουν ειδικοί και διατροφολόγοι\nΕπόμενο άρθρο“Ένα γράμμα στην κόρη μου, που έφυγε πολύ νωρίς για τον Παράδεισο”


Λακωνικά Νέα | ΔΗΜΟΙ : "ΣΩΣΙΒΙΟ" ΜΕ 35 ΕΚΑΤ & ΜΗΔΕΝΙΚΗ ΔΟΣΗ ΔΑΝΕΙΩΝ. | Λακωνικά Νέα, ειδήσεις, σπάρτη, σκάλα, μολάοι, lakonika nea, eidhseis\nΔΗΜΟΙ: «ΣΩΣΙΒΙΟ» ΜΕ 35 ΕΚΑΤ. & ΜΗΔΕΝΙΚΗ ΔΟΣΗ ΔΑΝΕΙΩΝ\n«Σωσίβιο» προκειμένου να μην βουλιάξουν περί τους 95 δήμους τον Οκτώβριο μετά τα σαφή μηνύματα που πήρε το Σεπτέμβριο, πετάει την τελευταία στιγμή η κυβέρνηση.\nΣυγκεκριμένα: α) Σε επικοινωνία του με την ΚΕΔΕ την περασμένη Παρασκευή ο αναπληρωτής υπουργός Οικονομικών Χρ. Σταϊκούρας διαβεβαίωσε, όπως αναφέρει και σε σχετική επιστολή του προς τους δημάρχους ο πρόεδρος Κ. Ασκούνης, ότι «τη Δευτέρα 1η Οκτωβρίου μαζί με το δωδεκατημόριο μηνός Σεπτεμβρίου θα καταβληθούν και τα 35 εκατ. ευρώ της δεύτερης δόσης των παρακρατηθέντων». Πρόκειται για το βασικό αίτημα των αιρετών μετά τη μείωση της μηνιαίας δόσης των ΚΑΠ στα 97 εκατ. ευρώ, στη λογική ότι «το όριο για τη στοιχειώδη λειτουργία των δήμων είναι τα 130-135 εκατ. το μήνα».\nΥπενθυμίζεται ότι η δόση των 35 εκατ. από τα ΠΟΕ είχε δοθεί το Σεπτέμβριο, ωστόσο δεν είχε κλείσει οριστικά το αν θα καταβληθεί και τον Οκτώβριο. Ωστόσο, μετά την κατάσταση που δημιουργήθηκε στους δήμους και τις σχετικές πιέσεις της ΚΕΔΕ η κυβέρνηση έπραξε, στην ουσία, το αυτονόητο, προκειμένου, να μην έχουμε μαζική χρεωκοπία δήμων που, εκτός των άλλων, θα σήμαινε και πιστωτικό γεγονός.\nβ) Παράλληλα, προκειμένου να μειώσει στο ελάχιστο τις πιθανότητες δυσάρεστων εξελίξεων με αφετηρία τους δήμους, η κυβέρνηση, σύμφωνα με πληροφορίες της aftodioikisi.gr, πριν την ψήφιση της ρύθμισης για τα δάνεια των δήμων (επιμήκυνση κατά 8 - 10 χρόνια, περίοδος χάριτος 2 ετών και μείωση επιτοκίου κατά 0,5% κατά την περίοδο χάριτος), διαδικασία για την οποία απαιτείται τουλάχιστον ένας μήνας, έχει δώσει εντολή στο Ταμείο Παρακαταθηκών και Δανείων να μην παρακρατήσει τα τοκοχρεωλύσια (δόση) των δανείων όσων δήμων βρίσκονται στο «κόκκινο», τουλάχιστον για τον Οκτώβριο. Για το λόγο αυτό συνεδριάζει σήμερα το μεσημέρι το διοικητικό συμβούλιο του Ταμείου, ώστε να λάβει τη σχετική απόφαση.\nΉδη, σύμφωνα με τις ίδιες πληροφορίες, στη λίστα του ταμείου βρίσκονται περίπου 40 από τους 95 δήμους της λίστας της aftodioikisi.gr, ενώ δεν αποκλείεται μετά τις σημερινή, πρωινή (στις 9) συνάντηση του προεδρείου της ΚΕΔΕ με τον αναπληρωτή υπουργό Οικονομικών Χρ. Σταϊκούρα κατά τη διάρκεια της οποίων θα παρουσιάσει στους εκπροσώπους των δημάρχων την τελική ρύθμιση για τα δάνεια των δήμων, να διευρυνθεί και να φθάσει τους 65 με 70. Να σημειωθεί ότι, σύμφωνα με τους υπολογισμούς η «διευκόλυνση» προς του 65 - 70 δήμους για ένα μήνα θα έχει κόστος για το Ταμείο Παρακαταθηκών περί τα 6 με 7 εκατ. ευρώ.\nΑσκούνης στην aftodioikisi.gr: Θετική εξέλιξη 35 εκατ., δάνεια\nΜε αυτό τον τρόπο καλύπτεται σχεδόν το σύνολο των δήμων που αντιμετωπίζουν πρόβλημα με τη μισθοδοσία του Οκτωβρίου και κάποιες, ελάχιστες, εξαιρέσεις όπως αυτή του Δήμου Αχαρνών που έχουν συνάψει μεγάλα δάνεια με ιδιωτικές τράπεζες, θα αντιμετωπιστούν με την ίδια μέθοδο που αντιμετωπίστηκε και το πρόβλημα των Αχαρνών, δηλαδή, με προκαταβολές από του ΚΑΠ. Το θέμα αναμένεται να συζητηθεί μεταξύ άλλων και στη συνάντηση που θα έχει το προεδρείο της ΚΕΔΕ με τον υπουργό Εσωτερικών Ευ. Στυλιανίδη στις 9.30 το πρωί αλλά και στη συνεδρίαση του δ.σ. της Κεντρικής Ένωσης Δήμων παρουσία και των εργαζομένων στους δήμους, στις 2 το μεσημέρι.\nΜε δηλώσεις του στην aftodioikisi.gr ο πρόεδρος της ΚΕΔΕ Κ. Ασκούνης χαρακτήρισε «θετική εξέλιξη τη δέσμευση της κυβέρνηση δια στόματος αναπληρωτή υπουργού Οικονομικών Χρ. Σταϊκούρα ότι θα δοθεί η δόση των 35 εκατ. ευρώ από τα παρακρατηθέντα για τον Οκτώβριο αλλά και το γεγονός ότι η κυβέρνηση προχωράει άμεσα στη ρύθμιση για τα δάνεια των δήμων».


Nostimada.gr > Γλυκά > Μπισκότα Χριστουγεννιάτικα με ζαχαρόπαστα\nΣερβίρεις : 25\nΚαλημέρα σας αγαπητές μου φίλες. Είμαστε όλες χαρούμενες, ευδιάθετες και με εξαιρετική διάθεση να βάλουμε τον καλύτερό μας εαυτό, να χρησιμοποιήσουμε όλες τις μαγειρικές μας ικανότητες, ώστε να μπορέσουμε να φτιάξουμε γιορτινά πιάτα, που θα ομορφήνουν ακόμα περισσότερο τις πανέμορφες αυτές ημέρες των Χριστουγέννων. Θα φτιάξουμε, λοιπόν, σήμερα ένα λατρεμένο και παραδοσιακό γλυκάκι, μια λιχουδιά η οποία δεν λείπει από κανένα νοικοκυριό στις γιορτές, γεμίζοντας τις κουζίνες και την γειτονιά με απίθανα αρώματα που σε σαγηνεύουν. Έχω να σας προτείνω φίλες μου, μπισκοτάκια χριστουγεννιάτικα με ζαχαρόπαστα. H ζαχαρόπαστα είναι ένα υλικό που προσφέρει εξαιρετική γεύση στο γλυκό μας, για αυτό το προτείνω ανεπιφύλακτα. Το καλύτερο άνοιγμα για τη ζαχαρόπαστα είναι να γίνει με πλάστη από σιλικόνη και ένα άλλο μυστικό είναι ότι να μην την κάνετε πολύ σφιτή γιατί θα σφύξει από μόνη της μετά από λίγες ώρες. Χαρίστε και σε αυτές τις γιορτές χαρά, απόλαυση και εξαιρετικές γεύσεις στα αγαπημένα σας πρόσωπα, ομορφαίνοντας ακόμα περισσότερες τις εορταστικές μέρες. Καλά Χριστούγεννα φίλες μου, με υγεία πάνω από όλα!\n1 κούπα βούτυρο να έχει μαλακώσει\nΑρχικά κοσκινίζουμε το αλεύρι και το μπέικιν πάουντερ.\nΣτη συνέχεια στο μίξερ ρίχνουμε το βούυτρο, τη ζάχαρη και χτυπάμε πολύ καλά μέχρι να αφρατέψει το μίγμα. Προσθέτουμε το αυγό, ανακατεύουμε το αυγό να αναμειχθεί καλά, τη βανίλια, το αλάτι, σιγά σιγά το αλεύρι, ανακατεύουμε μέχρι να ομογενοποιηθεί το μίγμα και συνεχίζουμε το ζύμωμα με το χέρι μέχρι η ζύμη να γίνει μαλακή και αφράτη.\nΜόλις η ζύμη ετοιμαστεί, την τυλίγουμε με μία μεμβράνη και τη βάζουμε στο ψυγείο για 1 ώρα.\nΜόλις παγώσει παίρνουμε λίγη λίγη τη ζύμη και της δίνουμε ότι σχήμα θέλουμε με μία κουπ πατ.\nΣε ένα ταψί στρώνουμε μία λαδόκολλα, βάζουμε τα μπισκότα πάνω, τοποθετούμε στον προθερμασμένο φούρνο στους 180 βαθμούς, ψήνουμε για 15-20 λεπτά, τα αφήνουμε 5 λεπτά στο ταψί και τα αφήνουμε να κρυώσουν καλά στη σχάρα.\nΤέλος στολίζουμε από πάνω με τη ζάχαρόπαστα και είναι έτοιμα.\nΚάπαρη στο ξύδι


Οξεία ηπατίτιδα: Πιθανή η εμφάνιση κρουσμάτων - Πελοποννησιακό Πρακτορείο Ειδήσεων\nΠιθανό χαρακτηρίζουν οι ειδικοί γιατροί το ενδεχόμενο να υπάρξουν και στη χώρα μας περιστατικά οξείας ηπατίτιδας χωρίς σαφή αιτιολογία σε παιδιά.\nΕως χθες το απόγευμα δεν είχε αναφερθεί παιδί με ηπατίτιδα που να εμπίπτει σε αυτό το σύνδρομο, το οποίο φαίνεται να σχετίζεται με έναν συγκεκριμένο τύπο αδενοϊού, χωρίς ωστόσο οι ειδικοί να είναι σε θέση να απαντήσουν εάν τελικά αυτός ευθύνεται για τις 190 περιπτώσεις που έχουν καταγραφεί σε Ευρώπη και ΗΠΑ (η πλειονότητα στο Ην. Βασίλειο). Οπως ανέφερε χθες στην «Κ» ο αναπληρωτής καθηγητής Επιδημιολογίας – Προληπτικής Ιατρικής του ΕΚΠΑ, αντιπρόεδρος του ΕΟΔΥ, Δ. Παρασκευής, «δεν έχουμε περιστατικό στη χώρα μας που να πληροί τα κριτήρια ώστε να σχετισθεί με την έξαρση της οξείας ηπατίτιδας άγνωστης αιτιολογίας σε παιδιά. Ακόμα». Τα κριτήρια αυτά είναι, εκτός από την εικόνα της οξείας ηπατίτιδας, οι υψηλές τιμές στις τρανσαμινάσες ορού (πάνω από 500 IU/L) και η μη απομόνωση κάποιου από τους πέντε γνωστούς ιούς της ηπατίτιδας, Α, B, C, D και E.\nΒασικός «ύποπτος» φαίνεται να είναι ένας συγκεκριμένος τύπος αδενοϊού (αδενοϊός 41). Οι ειδικοί εξετάζουν, μεταξύ άλλων, το αίτιο να είναι αδενοϊός σε συνδυασμό με άλλο παράγοντα που να καθιστά τις λοιμώξεις από αδενοϊό πιο σοβαρές, ή ένα νέο παθογόνο που να προκαλεί τα συμπτώματα. Ο επίκουρος καθηγητής Υγιεινής Επιδημιολογίας του ΕΚΠΑ Γκ. Μαγιορκίνης επισήμανε χθες (ΕΡΤ1) ότι στο Ην. Βασίλειο, όπου και έχει παρατηρηθεί η πλειονότητα των περιστατικών, στο 77% των παιδιών με οξεία ηπατίτιδα αγνώστου αιτιολογίας είχε απομονωθεί αδενοϊός 41. Με δεδομένο ότι ο αδενοϊός κυκλοφορεί και στη χώρα μας, ο καθηγητής δεν απέκλεισε το ενδεχόμενο να υπάρξουν και στην Ελλάδα κρούσματα. «Το εάν θα δούμε αυτή την επιπλοκή δεν μπορούμε να το ξέρουμε σίγουρα. Θεωρητικά υπολογίζουμε ότι εάν υπάρξουν και στην Ελλάδα κρούσματα, αυτά θα είναι της τάξεως των 10 με 20 –στη χειρότερη περίπτωση–, εφόσον το “κύμα” αυτής της έξαρσης ολοκληρωθεί στο Ην. Βασίλειο τώρα», εκτίμησε. Τα συμπτώματα που πρέπει να κινητοποιήσουν τους γονείς είναι το κιτρίνισμα των ματιών και του δέρματος (ίκτερος), αδιαθεσία, πυρετός και συμπτώματα από το γαστρεντερικό σύστημα. «Εχουμε τον νου μας, αλλά παραμένουμε ψύχραιμοι», σημείωσε (ΣΚΑΪ) η αναπληρώτρια υπουργός Υγείας Μίνα Γκάγκα. Οπως είπε, «έχουμε επιτήρηση. Εχουν γίνει συνεννοήσεις με τους ιατρικούς συλλόγους και έχουμε δώσει οδηγίες προς τους γιατρούς, εάν υπάρξουν παιδιά με ύποπτα συμπτώματα να παραπεμφθούν άμεσα στο νοσοκομείο για εξετάσεις».\nΜε προσοχή παρακολουθούν οι ειδικοί επιστήμονες την εξέλιξη της πανδημίας, αναμένοντας το «αποτύπωμα» της χαλάρωσης των μέτρων κατά τον εορτασμό του Πάσχα. Δεν αποκλείουν τις επόμενες ημέρες να υπάρξει ήπια αύξηση στον αριθμό νέων διαγνώσεων, η οποία ωστόσο δεν περιμένουν να ανατρέψει την εικόνα υποχώρησης της πανδημίας. Χθες ο ΕΟΔΥ ανακοίνωσε 4.727 νέα κρούσματα COVID-19, δηλώθηκαν 41 θάνατοι, ενώ ο αριθμός των διασωληνωμένων είναι 267. Την προηγούμενη εβδομάδα παρατηρήθηκε μείωση του ιικού φορτίου στο σύνολο των περιοχών της χώρας που ελέγχονται.\n« Παγκόσμια Ημέρα Υγείας Παγώνη: Επιτακτική η ανάγκη να εξυπηρετηθούν τα περιστατικά non-covid »\nΑυτήν τη στιγμή επισκέπτονται τον ιστότοπό μας 2723 guests και κανένα μέλος